Εθνική Χοροαθλητική Ομοσπονδία Ελλάδας - Τεχνικοί τέλεσης αγώνων αθλητικού χορού\nΟ κάθε αγώνας διεξάγεται από εξειδικευμένους τεχνικούς. Μέσω των Ομοσπονδιακών Τεχνικών τέλεσης Αγώνων χορού εξασφαλίζεται η βελτίωση της λειτουργίας μιας κατηγορίας αγωνιστικού χορού.\nΌλα τα μέλη των τεχνικών τέλεσης αγώνων πρέπει να παρευρίσκονται στον αγωνιστικό χώρο τουλάχιστον μισή ώρα πριν την έναρξη και να παραδώσουν το βιβλιάριο τους στον γραμματέα και τον Διευθυντή αγώνων, επίσης πρέπει να γνωρίζουν απόλυτα τον κανονισμό αυτό με ιδιαίτερη γνώση της ειδικότητας τους.\nΟ Διευθυντής και αναπληρωτής διευθυντής Αγώνα, οι Κριτές Χορού, ο Γραμματέας, ο Καταχωρητής Αποτελεσμάτων, σε κάθε περίπτωση πρέπει να γνωρίζουν το σύστημα βαθμολογίας Skating και τις παραλλαγές του (IDO / WRRC, Freestyle jazz) και στην περίπτωση διεθνών αγώνων, να γνωρίζουν τους κανόνες αγώνων, των οργανισμών IDSF, IDO, WRRC αντίστοιχα και επίσης να έχουν την ανάλογη πιστοποίηση.\nΟι ομοσπονδιακοί Τεχνικοί τέλεσης αγώνων υποχρεούνται να λάβουν από την ΕΧΟΕ άδεια για να συμμετέχουν σε οποιαδήποτε αθλητική δραστηριότητα στην Ελλάδα και το εξωτερικό.\nΟι Ομοσπονδιακοί Τεχνικοί Τέλεσης αγώνων, διακρίνονται σε:\n- Κριτές αγώνων\n- Γραμματείς αγώνων\n- Καταχωρητές αποτελεσμάτων αγώνων\n- Παρουσιαστές αγώνων\n- Υπεύθυνοι μουσικής αγώνων\nΔιευθυντής και αναπληρωτής Διευθυντής αγώνα\nΕίναι κάτοχος της ειδικής άδειας της ΕΧΟΕ και είναι εγγεγραμμένος στο μητρώο Δειυθυντών αγώνων του κλάδου των Τεχνικών.\nΟ διευθυντής του αγώνα αποτελεί την ανώτατη αρχή της διαχείρισης ενός ομοσπονδιακού αγώνα. Ο διοργανωτής πρέπει να καταρτίσει το πρόγραμμα του αγώνα μαζί με τον Διευθυντή αγώνα που θα υποβάλλουν στην Ομοσπονδία. Από την έναρξη των αγώνων, μέχρι την ολοκλήρωση του προγράμματος, αυτός είναι ο αποκλειστικά υπεύθυνος, ως προς το τεχνικό κομμάτι, της ομαλής λειτουργίας του αγώνα, περιλαμβανομένων των πειθαρχικών κυρώσεων. Σε περίπτωση ανάγκης ο διευθυντής μπορεί να αντικαταστήσει προσωρινά κάποιο κριτή επιλέγοντας μεταξύ των μελών της επιτροπής. Ο Διευθυντής είναι υπεύθυνος στην σύνταξη αναφοράς των αγώνων και την αποστολή της στην ΕΧΟΕ.\nΟ διευθυντής Αγώνων για την ένταξη του στον στο μητρώο του κλάδο θα πρέπει:\n• Να είναι Έλλην πολίτες, ή εάν είναι αλλοδαπός θα πρέπει να εγκριθεί από τον Πρόεδρο ή το Ομοσπονδιακό Συμβούλιο\n• Να είναι εγγεγραμμένος στον Κλάδο των Τεχνικών της ΕΧΟΕ\n• Να έχει συμπληρώσει την ηλικία των 30 ετών.\nΗ απόκτηση των διαφόρων επαγγελματικών προσόντων και ειδικοτήτων του Διευθυντή Αγώνων επιτυγχάνεται με την παρακολούθηση ειδικών σεμιναρίων κατάρτισης και τις ανάλογες εξετάσεις πιστοποίησης.\nΟι Διευθυντές Αγώνα διακρίνονται σε δύο επίπεδα: το Εθνικό και το Διεθνές.\nΟμοσπονδιακοί Κριτές αγώνων αθλητικού χορού\nΕίναι οι τεχνικοί που με την σωστή κατάρτιση και εμπειρία αξιολογούν με την κρίση τους τα ζευγάρια και τα κατατάσσουν στην ανάλογη θέση.\nΑπαραίτητη προυπόθεση για να γίνει κάποιος Ομοσπονδιακός Κριτής είναι να κατέχει το Δίπλωμα και την άδεια Master Προπονητή 3ου Επιπέδου Latin & Standard από διετία.\nΟι ενδιαφερόμενοι μπορούν να αποκτήσουν την πιστοποίηση ως Κριτές σε μια από τις παρακάτω κατηγορίες χορών με την παρακολούθηση των ειδικών σεμιναρίων (3 επίπεδα) κατάρτισης που διοργανώνει η ΕΧΟΕ και τις ανάλογες εξετάσεις πιστοποίησης, σε καθεμία από τις Κατηγορίες Χορών: Standard, Latin, Άλλες κατηγορίες.\nΟι Κριτές είναι κάτοχοι της ειδικής άδειας της ΕΧΟΕ και είναι εγγεγραμμένοι στο μητρώο Ομοσπονδιακών Κριτών αγώνων του κλάδου των Ομοσπονδιακών Τεχνικών στο ανάλογο επίπεδο.\nΟλοι οι Ομοσπονδιακοί Κριτές κατά τον πρώτο χρόνο πιστοποίησης τους, κρίνουν δοκιμαστικά και δεν αμείβονται.\nΟι Κριτές Αγώνα διακρίνονται ως εξής:\nΟμοσπονδιακοί Κριτές Επιπέδου Β\nΈχουν την άδεια να κρίνουν Αγώνες με περιορισμούς τόπου ή/και κατηγορίας ή/και πρωταθλήματος.\nΟι ενδιαφερόμενοι για να μπορούν να παρακολουθήσουν τα υποχρεωτικά σεμινάρια κατάρτισης για την απόκτηση μετά από εξετάσεις της ανάλογης πιστοποίησης, θα πρέπει:\n• Να είναι Έλληνες πολίτες ή να έχουν άδεια παραμονής και εργασίας στην Ελλάδα.\n• Να είναι ενήλικες.\n• Να είναι εγγεγραμμένοι στον Κλάδο των Τεχνικών της ΕΧΟΕ.\n• Να έχουν ασχοληθεί με τον Αθλητικό Χορό και να έχουν αγωνιστεί στο παρελθόν.\nΟμοσπονδιακοί Κριτές Επιπέδου Α\nΈχουν την άδεια να κρίνουν όλους τους Αγώνες εκτός από τους διεθνείς. Θα πρέπει να πληρούν εκτός από τις προϋπόθεσης για την απόκτηση της άδειας επιπέδου Β και τις παρακάτω προϋποθέσεις:\n• Να έχουν συμπληρώσει ένα τουλάχιστον έτος από τότε που αποκτήσαν την άδεια επιπέδου Β.\n• Να έχουν επιτύχει στις ανάλογες εξετάσεις πιστοποίησης επιπέδου Α.\nΔιεθνείς Ομοσπονδιακοί Κριτές\nΈχουν την άδεια να κρίνουν εκτός από τους παραπάνω Αγώνες και στους διεθνείς Αγώνες και θα πρέπει να πληρούν εκτός από όλες τις παραπάνω προϋποθέσεις για Κριτές Α και Β επιπέδου και τις παρακάτω:\n• Να έχουν συμπληρώσει τουλάχιστον 2 χρόνια από την απόκτηση της άδειας επιπέδου Α.\n• Να κατέχουν Διπλώματα Χοροδιδασκάλου Fellow Latin και Fellow Standard.\n• Να έχουν περάσει τα 2 διεθνή σεμινάρια κατάρτισης της IDSF και αυτό της γνώσης της αγγλικής γλώσσας.\nΟι Κριτές που έχουν στο βιογραφικό τους σημείωμα, ειδικά προσόντα σε διεθνές επίπεδο και έχουν λάβει ειδικές διακρίσεις ή/ και αποτελέσματα αναγνωρίζονται ως Διεθνείς Κριτές. Η αναγνώριση σε αυτό το επίπεδο γίνεται με εισήγηση του Ομοσπονδιακού Συμβουλίου στον Πρόεδρο, ο οποίος πρέπει περιοδικά να αξιολογεί τις ανάγκες και τη σκόπιμη αναβάθμιση κάποιων ως επίτιμοι Κριτές.\nΤα προσόντα για την ανάδειξη ενός επίτιμου Κριτή, μπορούν να είναι εναλλακτικά, τα ακόλουθα:\n• Να είναι ενεργοί Διεθνείς Κριτές για πάνω από 20 έτη.\n• Να έχουν αποκτήσει σαν Αθλητές εξαιρετικά αποτελέσματα.\n• Να έχουν διαγράψει μια ειδική και σημαντική καριέρα ως Κριτές σε Διεθνές επίπεδο.\nΟμοσπονδιακοί Κριτές American Style\nθα πρέπει να είναι κάτοχοι επαγγελματικών Διπλωμάτων Καθηγητή/τριας Χορού κάποιου Ελληνικού Σύλλογου Χοροδιδασκάλων, στο επίπεδο American Style Member Latin και American Style Member Smooth.\nΟμοσπονδιακοί Κριτές Ελληνικών Χορών\nθα πρέπει να είναι κάτοχοι επαγγελματικού Διπλώματος Καθηγητή/τριας Χορού Ελληνικών Λαϊκών και Δημοτικών Χορών κάποιου Ελληνικού Συλλόγου Χοροδιδασκάλων.\nΕίναι κάτοχος της ειδικής άδειας της ΕΧΟΕ και είναι εγγεγραμμένος στο μητρώο Γραμματέων αγώνων του κλάδου των Ομοσπονδιακών Τεχνικών.\nΟ Γραμματέας Αγώνα, είναι υπεύθυνος για τα μέλη της εφορευτικής επιτροπής και είναι αυτός που ελέγχει τις βαθμολογίες των κριτών και μετά το πέρας των αγώνων στέλνει όλα τα αναλυτικά στοιχεία του αγώνα στον Διευθυντή αθλητικών της ΕΧΟΕ.\nΟ γραμματέας αγώνων για να εγγραφεί στο μητρώο του κλάδου θα πρέπει να πληροί τις ακόλουθες προϋποθέσεις:\n• Να είναι Έλλην πολίτης, ή εάν είναι αλλοδαπός, θα πρέπει να εγκριθεί από τον Πρόεδρο ή το Ομοσπονδιακό Συμβούλιο\n• Να έχει εργαστεί για τουλάχιστον 2 χρόνια σαν χειριστής αποτελεσμάτων skating σε Εθνικό επίπεδο.\nΗ επίτευξη των διαφόρων επαγγελματικών προσόντων και των ειδικοτήτων των γραμματέων γίνεται μέσω ειδικών σεμιναρίων σε εθνικό επίπεδο.\nΟι Γραμματείς αγώνων κατατάσσονται σε δύο επίπεδα: το Εθνικό και το Διεθνές.\nΚαταχωρητές αποτελεσμάτων skating system\nΕίναι κάτοχοι της ειδικής άδειας της ΕΧΟΕ και είναι εγγεγραμμένοι στο μητρώο εφόρων αγώνων στον κλάδο των Ομοσπονδιακών Τεχνικών. Έχουν ευθύνη για τη διαχείριση της καταμέτρησης της βαθμολογίας των κριτών και των αποτελεσμάτων. Πρέπει να γνωρίζουν άψογα το σύστημα skating για τον υπολογισμό των αποτελεσμάτων του αγώνα. Θα πρέπει επίσης να γνωστοποιούν αμέσως στο γραμματέα του αγώνα για κάθε παρατυπία που αφορά την βαθμολόγηση των κριτών.\nΟ καταχωρητής αποτελεσμάτων skating system για να εγγραφεί στο μητρώο του κλάδου θα πρέπει να πληροί τις ακόλουθες προϋποθέσεις:\nΗ επίτευξη των διαφόρων επαγγελματικών προσόντων και των ειδικοτήτων των καταχωρητών αποτελεσμάτων skating system γίνεται μέσω ειδικών σεμιναρίων σε εθνικό επίπεδο.\nΟι Καταχωρητές αποτελεσμάτων skating system κατατάσσονται σε δύο επίπεδα: το Εθνικό και το Διεθνές.\nΈχουν την ευθύνη να παρουσιάζουν τις διάφορες φάσεις των αγώνων. Ο Παρουσιαστής πρέπει να παρουσιάσει με στόχο πάντα την σαφήνεια για τους αθλητές και τους προσκεκλημένους, επίσης πρέπει να προσπαθεί για την βελτίωση των χρόνων διεξαγωγής των αγώνων.\nΟ Παρουσιαστής αγώνων για να εγγραφεί στο μητρώο του κλάδου θα πρέπει να πληροί τις ακόλουθες προϋποθέσεις:\nΗ επίτευξη των διαφόρων επαγγελματικών προσόντων και των ειδικοτήτων των Παρουσιαστών αγώνων γίνεται μέσω ειδικών σεμιναρίων σε εθνικό επίπεδο.\nΟι παρουσιαστές αγώνων κατατάσσονται σε δύο επίπεδα: το Εθνικό και το Διεθνές.\nΥπεύθυνοι μουσικής αγώνων\nΕίναι κάτοχοι της ειδικής άδειας της ΕΧΟΕ και είναι εγγεγραμμένοι στο μητρώο υπεύθυνων Μουσικής αγώνων του κλάδου των Ομοσπονδιακών Τεχνικών. Έχει την ευθύνη στην σωστή επιλογή της μουσικής ώστε τα διάφορα κομάτια να έχουν την σωστή ταχύτητα και τα χαρακτηριστικά του χορού.\nΟ Υπεύθυνος μουσικής αγώνων για να εγγραφεί στο μητρώο του κλάδου θα πρέπει να πληροί τις ακόλουθες προϋποθέσεις:\nΗ επίτευξη των διαφόρων επαγγελματικών προσόντων και των ειδικοτήτων των υπεύθυνων μουσικής αγώνων γίνεται μέσω ειδικών σεμιναρίων σε εθνικό επίπεδο.\nΟι υπεύθυνοι μουσικής αγώνων κατατάσσονται σε δύο επίπεδα: το Εθνικό και το Διεθνές.\nΚώδ. δεοντολογίας κριτών\nΑίτηση άδειας κριτή


Γεύση Μέντας: Αυγούστου 2012\nΣΩΣΤΗ ΧΡΗΣΗ ΜΥΡΩΔΙΚΩΝ\nΤα μυρωδικά και τα μπαχαρικά χρησιμοποιούνται ευρέως σε πολλά φαγητά και πάντα αναδεικνύουν την γεύση τους και νοστιμίζουν το φαγητό. Ίσως όμως η γνώση – και η φαντασία – μπορούν να κάνουν πραγματικά θαύματα μερικές φορές. Δείτε τι ταιριάζει καλύτερα σε κάθε φαγητό και πειραματιστείτε φτιάχνοντας νέες γεύσεις.\nΗ πιο διάσημη συνταγή του είναι η σάλτσα πέστο. Ταιριάζει, όμως, και με ντομάτες, μπιζέλια και κολοκυθάκια, ενώ γίνεται ωραίο ντρέσινγκ πάνω από λευκά ημίσκληρα ανάλατα τυριά (μοτσαρέλα, ημίσκληρο κατσικίσιο τυρί). Προσθέστε τον σε σούπες με βάση την ντομάτα (μινεστρόνε) και ρίξτε λίγες ψιλοκομμένες φούντες βασιλικού στη χορτόσουπα. Οι σεφ προτείνουν ψητές ντομάτες γκραντινέ με βασιλικό και μπισκότα από παρμεζάνα και βασιλικό.Εχει μία ιδιόμορφη γλυκιά μυρωδιά, καθώς και μεγάλα τρυφερά φύλλα που τραυματίζονται εύκολα. Ταιριάζει μοναδικά με τις ντομάτες, όπως και με τις μελιτζάνες και τα κολοκύθια.\nΤαιριάζει σε πολλά κρέατα, σε σάλτσες, ενώ πολλοί το χρησιμοποιούν στην παρασκευή ψωμιού και στα σιροπιαστά γλυκά.\nΤο δεντρολίβανο ταιριάζει με τα περισσότερα κρέατα, κυρίως με μοσχάρι, αρνί και χοιρινό, καθώς επίσης με κυνήγι και πουλερικά. Χάρη στην έντονη μυρωδιά του, αρωματίζει με έναν ιδιαίτερο τρόπο τα πιάτα σας. Μπορούμε επίσης να προσθέσουμε ολόκληρα κλωναράκια στην κρεμμυδόσουπα και σε σάλτσες για αρνάκι και κατσίκι. Βέβαια, επειδή η γεύση του είναι ιδιαίτερα έντονη, πρέπει να το χρησιμοποιούμε σε μικρές ποσότητες.\nΠρόκειται για ακριβό και πολύ ανώτερο ποιοτικά μυρωδικό. Ταιριάζει με λευκές σάλτσες που συνοδεύουν ψάρι.Το εστραγκόν έχει γλυκιά γεύση γλυκάνισου και ταιριάζει ιδανικά με ψάρια, πουλερικά, χοιρομέρι, εντόσθια και πιάτα αβγών. Επίσης δίνει νοστιμιά σε πράσινες σαλάτες και πατατοσαλάτες, ταιριάζει με κρύο σολομό ή πέστροφα και χρησιμοποιείται στη σάλτσα μπεαρνέζ.\nΖαφορά ή Σαφράν ή Κρόκος\nΤο πιο ακριβό μπαχαρικό του κόσμου. Χρησιμοποιείται στις Ανατολίτικες και Μεσογειακές κουζίνες. Αρωματίζει και χρωματίζει τα πιάτα με ρύζι, τις σούπες, τα θαλασσινά, τα επιδόρπια και τα γλυκά. Λίγο σαφράν στην άκρη του κουταλιού αρκεί για να χρωματίσει τα πιάτα σας. Αν προστεθεί στο τέλος του μαγειρέματος, διατηρείται καλύτερα το άρωμα του. Αν θέλουμε πιο έντονο χρώμα, το προσθέτουμε από την αρχή.\nΤαιριάζει στα ζυμαρικά και το ρύζι, αλλά θα πρέπει πάντα να την ρίχνουμε στο τέλος του ψησίματος.\nΤαιριάζει στο ψητό κρέας και κυρίως στο αρνί και το μοσχάρι, αντίθετα με το χοιρινό που του ταιριάζει καλύτερα η ρίγανη.\nΗ κανέλα, αν και χρησιμοποιείται στην παρασκευή αρκετών φαγητών, τη συναντάμε πιο συχνά στη ζαχαροπλαστική. Ταιριάζει σε γλυκά -κυρίως σιροπιαστά και πίτες φρούτων-, ενώ δίνει ιδιαίτερη γεύση και σε ένα ποτήρι κόκκινο κρασί. Συνδυάστε την, επίσης, με κοκκινιστά κρέατα.\nΤαιριάζει σε κρέμες, γλυκά με μέλι ή με ξηρούς καρπούς, μπισκότα κανέλας. Συναντάται πολύ συχνά στην ανατολίτικη κουζίνα σε πικάντικα πιάτα με κρέας.\nΈχει μια ιδιαίτερη γεύση που μπορεί να μην αρέσει σε πολλούς. Ταιριάζει ωστόσο με το ρύζι, τα ζυμαρικά καθώς επίσης και με τα κρεατικά.\nΗ γεύση του θυμίζει μείγμα φασκομηλιάς και φλούδας πορτοκαλιού. Οι αρωματικοί καρποί του συνδυάζονται με όσπρια και λάχανο. Δίνει γεύση στο ψωμί και το χρησιμοποιούμε και σε μερικά γλυκά. Ταιριάζει επίσης σε ψητά, το αρνί, το μοσχάρι και το ψάρι. Απαραίτητο συστατικό του κάρι.\nΕκτός από τις σαλάτες μπορεί να χρησιμοποιηθεί σε ψάρια βραστά αλλά και σε κοκκινιστό κρέας.\nΔίνει νόστιμη γεύση στο φαγητό, όταν βάλουμε στην κατσαρόλα που βράζει το φαγητό, ένα ολόκληρο καθαρισμένο κρεμμύδι στο οποίο έχουμε καρφώσει μερικά γαρύφαλλα.\nΕίναι αρκετά «βαρύ» και πολλοί το αποφεύγουν. Ταιριάζει στα σουτζουκάκια και άλλα φαγητά ανατολίτικης κουζίνας.\nσως ένα από τα πιο αγαπημένα και εύχρηστα αρωματικά βότανα για τις σαλάτες, τις σούπες και τα ψάρια.\nΕίτε σε φρέσκια είτε σε ξηρή μορφή ταιριάζει με όλα τα ψάρια, τα κρέατα και τα πουλερικά που θα ψηθούν είτε στην κατσαρόλα είτε στο φούρνο. Μπορεί ακόμα να χρησιμοποιηθεί ωμό με τις σαλάτες που έχουν σαν βάση το ψάρι ή το κρέας.\nΜοναδικό προϊόν της Χίου. Στην Ελλάδα χρησιμοποιείται στα γλυκά, αμυγδαλωτά, σιροπιαστά και τσουρέκια. Η μαστίχα συνδυάζεται εξαιρετικά με το λεμόνι.\nΣυνοδεύει θαυμάσια τις σαλάτες, τα κοκτέιλ, γλυκά σε μορφή κρέμας καθώς και παγωτά.\nΤαιριάζει με τα ζυμαρικά, μπορούμε να ρίξουμε σε άσπρες σάλτσες και μπεσαμέλ αλλά και σε κοκκινιστό κιμά, καλύτερα προς το τέλος του μαγειρέματος.\nΔίνει φινέτσα σε πατάτες και πουρέ, λευκές σάλτσες, σε ψητά, ραγού και επιδόρπια όπως κομπόστες μήλων ή αχλαδιών.\nΟ παπαρουνόσπορος ταιριάζει πολύ σε κέικ, μπισκότα και κρέμες, ενώ δίνει ιδιαίτερη γεύση στο σπιτικό ψωμί.Ταιριάζει επίσης με τα εσπεριδοειδή, τις σαλάτες και τα ζυμαρικά. Έχει πικάντικη γεύση που θυμίζει εκείνη της καρύδας.\nΑναδεικνύει τα ψητά, πουλερικά, τα ψάρια και τα λαχανικά. Είναι πολύ γευστική με τις τηγανητές πατάτες ή στον φούρνο και στα πιάτα με αυγά. Υπάρχει πάπρικα γλυκιά, καυτερή και καπνιστή.\nΤαιριάζει σε όλα τα μαγειρευτά φαγητά και τις γλυκές σάλτσες, είτε σε μορφή κόκκων, είτε κοπανισμένο\nΏριμο πιπέρι που αποφλοιώνεται. Λιγότερο δυνατό με πολύ χαρακτηριστικό άρωμα. Ταιριάζει με λευκές σάλτσες και θαλασσινά.\nΕίναι το πιο γνωστό μπαχαρικό. Το άρωμα του είναι οξύ διαπεραστικό και ερεθιστικό στη μύτη και η γεύση πολύ καυτερή. Ταιριάζει σχεδόν με όλα τα φαγητά γιαυτό και χρησιμοποιείται ευρέως στη μαγειρική.\nΤο μαύρο, λευκό και πράσινο πιπέρι είναι ο καρπός του ίδιου φυτού σε διαφορετικά στάδια ωρίμανσης. Το πράσινο πιπέρι είναι ελαφρώς λεμονάτο κατάλληλο για ψάρια, σούπες και μίγματα λεμονάτα.\nΔεν έχει σχέση με τα πιπερώδη αλλά με το σχίνο. Κατάγεται από το Περού. Έχει πικάντικη, ρετσινώδη γεύση, κατάλληλο για σαλάτες και ψάρια. Τελευταία θα το δείτε σε γλυκά σοκολάτας και σε κοκταίηλ.\nΠήρε το όνομα του από μια περιοχή της νοτιοανατολικής Κίνας. Έχει πολύ σύνθετο άρωμα και γεύση που θυμίζει κάτι από λεμόνι, μέντα, γλυκάνισο και ρετσίνι. Βασικό της κινέζικης κουζίνας και του μίγματος «5 μπαχαρικών». Ταιριάζει σε σάλτσες για θαλασσινά ενώ χρησιμοποιείται σε γλυκά και σοκολάτες.\nΕίναι γνωστό ότι χρησιμοποιείται «μπηγμένο» σε τομές που έχουμε κάνει στο αρνί ή το κρέας που ψήνουμε ή μαγειρεύουμε κυρίως ψητό της κατσαρόλας. Ταιριάζει επίσης (ψιλοκομμένο) σε ωμές σαλάτες λαχανικών.\nΈχει πιπεράτο και λεμονάτο άρωμα. Η αποξηραμένη ρίζα του τζίντζερ χρησιμοποιείται για γλυκίσματα, επιδόρπια , μαρινάδες και λεμονάτα. Το φρέσκο τζίντζερ δίνει το μοναδικό του άρωμα στα λαχανικά, στο κρέας, στα πουλερικά, στα ψάρια, στις σούπες και το ρύζι. Έχει χρήση στην αρωματοποιία και την ποτοποία (οι Κερκυραίοι χρησιμοποιούν την πιπερόριζα για να φτιάξουν το χαρακτηριστικό ποτό τους τη τζιτζιμπύρα). Μπορεί να αρωματίσει το τσάι ή τα ροφήματα σας.\nΔυνατή πιπεριά και πικάντικη. Βασικό συστατικό για τη σκόνη κάρι, τη σάλτσα τσίλι και το ταμπάσκο. Θα το συναντήσουμε σε πιάτα με κρέας ή λαχανικά, στο βραστό, σε πίτσα και σε μεξικάνικα φαγητά. Το προσθέτουμε μετά το μαγείρεμα γιατί αν μαγειρευτεί πικραίνει.\nΤαιριάζει με το χοιρινό και το κοτόπουλο. Μπορεί να χρησιμοποιηθεί και στα όσπρια, ή και στον λαγό.\nΑναρτήθηκε από Ada στις 1:46 π.μ. 8 σχόλια:\nΑγαπώ το διάβασμα, και πάντοτε απολαμβάνω ένα καλό βιβλίο. Έτσι, σκέφτηκα να σας παρουσιάζω προτάσεις από βιβλία που διαβάζονται ευχάριστα, ώστε όταν έρθει η ώρα να διαλέξετε ένα καινούργιο βιβλίο, να έχετε μια ιδέα. Η επιλογή βιβλίου, πάντα αποτελεί πρόβλημα για μένα, με την έννοια ότι μπορεί να κάθομαι ώρες στο βιβλιοπωλείο και να διαβάζω την υπόθεση, και να μην καταλήγω πουθενά ή να μου αρέσουν συγχρόνως τόσα πολλά που να μην ξέρω ποιο να διαλέξω.\nΣτις ολιγοήμερες διακοπές μου, εφέτος επέλεξα ένα καινούργιο βιβλίο που κυκλοφόρησε πολύ πρόσφατα. Ο τίτλος του είναι «Βόρειο σέλας» και συγγραφέας του η Jennifer Donnely που γράφει βιβλία για παιδιά αλλά και για μεγάλους.\nΒασισμένο σ' ένα πραγματικό γεγονός, τον πνιγμό μιας κοπέλας που έγινε στην Αμερική το 1906 και αναστάτωσε την τοπική κοινωνία, το μυθιστόρημα υφαίνει τις ιστορίες δύο γυναικών, παγιδευμένων στις προκαταλήψεις της εποχής τους.\nΟ θάνατος της κοπέλας δίνει στη Μάτι τη δύναμη να κυνηγήσει τ' όνειρό της και να πάρει το μέλλον της στα δικά της και μόνο χέρια.\nΑναρτήθηκε από Geysi Mentas στις 2:29 μ.μ. 11 σχόλια:\nΓειά σας καλά μου blogoφιλαράκια!\nΞέρω ότι έχω πολύ καιρό να κάνω ανάρτηση, όμως είχα διάφορα τρεχάματα και που καιρός για τέτοια...\nΤέλος πάντων, σήμερα αποφάσισα να σας δείξω μια φοβερή ιδέα που βρήκα κι εγώ ψάχνοντας να φτιάξω μια εύκολη τσάντα για την θάλασσα … ίσως και όχι μόνο...\nΕίναι μια πανεύκολη κατασκευή που δεν χρειάζεται ούτε καν ράψιμο και δεν παίρνει πάνω από 5 (!) λεπτά!\nΠαίρνουμε μια παλιά μπλούζα που δεν την φοράμε πια.\nΚόβουμε τα μανίκια.\nΚόβουμε το λαιμό όπως θέλουμε. Στη δική μου την περίπτωση επειδή είχε το σχέδιο, έκοψα απλά το γύρω – γύρω. Μπορούμε όμως να κόψουμε τετράγωνο η χαμόγελο ή ότι άλλο σχέδιο θέλουμε.\nΑπό τα μανίκια κόβουμε δυο λωρίδες μακρόστενες που θα χρειαστούμε για να φτιάξουμε τον πάτο.\nΣτο κάτω μέρος της μπλούζας κάνουμε δυο ψαλιδιές στο στρίφωμα για να περάσουμε τα κορδόνια.\nΜε μια παραμάνα πιάνουμε την λωρίδα του μανικιού και την περνάμε μέσα από τις τρύπες.\nΣυνεχίζουμε και από την άλλη πλευρά.\nκαι …. ιδού το αποτέλεσμα!\nΑναρτήθηκε από Geysi Mentas στις 2:02 μ.μ. 21 σχόλια:\nΣΩΣΤΗ ΧΡΗΣΗ ΜΥΡΩΔΙΚΩΝ Τα μυρωδικά και τα μπαχαρι...


Βιβλική Εγκυκλοπαίδεια: Άνδρες της Βίβλου: Ηλίας - Biblical Encyclopediα: Elijah the Tishbite JesusLovesYou.gr-Ελληνικό Χριστιανικό Portal\nΥπάρχουν δύο άτομα στην Αγία Γραφή με το όνομα Ηλίας\n[το όνομά του σημαίνει "ο Ιεχωβάς είναι Θεός"]\n Από τους γνωστότερους και μεγαλύτερους προφήτες του Ισραήλ. Καλείται και Θεσβίτης (Α' Βασιλέων 17:1) από τη γενέτειρά του Θέσβη (Θισβέ) της Γαλαάδ, δυτικά του ποταμού Ιορδάνη.\nΕμφανίζεται σε μια δύσκολη εποχή για τον Ισραήλ όταν βασίλευσε ο Αχαάβ, ένας κακός βασιλιάς, που επηρεαζόταν από την ειδωλολάτρισσα σύζυγό του Ιεζάβελ. Η ιστορία του Ηλία ξεκινάει όταν πηγαίνει ως απεσταλμένος του Θεού προς τον ασεβή βασιλιά του Ισραήλ Αχαάβ (Α' Βασιλέων 17:1) για να προφητεύσει για τα τρία χρόνια ανομβρίας που θα έρχονταν. Ο Θεός λέει στον Ηλία να πάει ανατολικά και να κρυφτεί κοντά στο χείμαρρο Χερίθ (Α' Βασιλέων 17:3), όπου τα κοράκια προμήθευαν ψωμί και κρέας, πρωί και βράδυ, πίνοντας νερό από το χείμαρρο (Α' Βασιλέων 17:6). Όταν ο χείμαρρος ξεράθηκε ο Θεός του είπε να πάει στη Σαρπετά της Σιδώνας όπου θα φιλοξενούνταν από μια χήρα (Α' Βασιλέων 17:8,9). Η χήρα περνούσε αρκετά δύσκολες καταστάσεις, όμως εξ αιτίας της φιλοξενία που πρόσφερε στον Ηλία, το λιγοστό αλεύρι και τα άλλα τρόφιμα που είχε στο σπίτι της καθημερινά πολλαπλασιάζονταν, για όλο το διάστημα που φιλοξενούσε τον Ηλία (Α' Βασιλέων 17:8-16). Όταν ο γιος της αρρώστησε και πέθανε ο Ηλίας προσευχήθηκε και το παιδί αναστήθηκε (Α' Βασιλέων 17:17-24).\nΌταν έληξε η ανομβρία (Α' Βασιλέων 18:1), ο Οβαδίας, οικονόμος του βασιλιά Αχαάβ, καθώς έψαχνε για αν βρει χορτάρι για τα ζώα, συνάντησε τον Ηλία ο οποίος του είπε να πει στον Αχαάβ να τον συναντήσει (Α' Βασιλέων 18:1-16). Πράγματι ο βασιλιάς συναντήθηκε και ο Ηλίας του ζήτησε να καλέσει στο όρος Κάρμηλος το λαό και τους 450 προφήτες του Βάαλ και τους 400 των δασών (Α' Βασιλέων 18:19,20). Εκεί ζήτησε από το λαό και τους προφήτες να πουν εάν θέλουν να λατρεύουν το Θεό ή το Βάαλ. Ο λαός δεν απάντησε και ο Ηλίας ρώτησε τους προφήτες εάν θέλουν να επικαλεσθούν εκείνοι το Βάαλ και αυτός τον δικό του Θεό, για να στείλουν φωτιά και να θυσιάσουν το μοσχάρι, και όποιος τους άκουγε θα λατρευόταν. Οι προφήτες του Βάαλ δέχθηκαν και ενώ επικαλούνταν το θεό τους δεν έπαιρναν καμιά απάντηση (Α' Βασιλέων 18:25-29). Ο Ηλίας έφτιαξε το θυσιαστήριο έβαλε το μοσχάρι και μετά την προσευχή του έπεσε φωτιά και έκαψε όχι μόνο το μοσχάρι αλλά και το θυσιαστήριο (Α' Βασιλέων 18:30-39). Κατόπιν ζήτησε από το λαό να πιάσουν τους ψευδοπροφήτες και να τους κατεβάσουν στο χείμαρρο Κεισών, όπου και τους έσφαξε (Α' Βασιλέων 18:40). Στον Αχαάβ είπε να πάει σπίτι του για να φάει και να πιει, γιατί θα ερχόταν δυνατή βροχή (Α' Βασιλέων 18:41-46). Ο Ηλίας ανέβηκε στη κορυφή του Καρμήλου και ενώ προσευχόταν ο ουρανός σκοτείνιασε και άρχισε να βρέχει δυνατά.\nΌταν ο Αχαάβ πήγε πίσω και διηγήθηκε στη γυναίκα του Ιεζάβελ όλα όσα έκανε ο Ηλίας, η Ιεζάβελ θύμωσε και έστειλε μήνυμα στον Ηλία για να του πει πως θα τον εκδικηθεί και θα τον σκοτώσει (Α' Βασιλέων 19:1,2). Τότε ο Ηλίας έφυγε και πήγε στη Βηρσαβεέ σε μια έρημο και έμεινε κάτω από μια άρκευθο. Εκεί ο Θεός τον παρηγόρησε, ενώ άγγελος του έφερνε καθημερινά τροφή. Μετά από περίοδο σαράντα ημερών, έφθασε στο όρος του Θεού Χωρήβ (Α' Βασιλέων 19:9-21), εκεί όπου ο Μωυσής παρέλαβε το Νόμο από το Θεό. Στο όρος Χωρήβ ο Ηλίας έζησε μια μοναδική εμπειρία καθώς δυνατός άνεμος σηκώθηκε, έγινε σεισμός και έπεσε φωτιά και έπειτα άκουσε τον ήχο λεπτού αέρα που ήταν η φωνή του Θεού. Ο Θεός τον πρόσταξε να χρίσει τον Αζαήλ βασιλιά της Συρίας, τον Ιηού βασιλιά του Ισραήλ και τον Ελισσαιέ (Ελισσαίο) διάδοχό του προφήτη. Επίσης τον πληροφόρησε ότι ανάμεσα στο λαό που λάτρευε το Βάαλ, υπήρχαν και 7.000 που δεν τον λάτρευαν. Σ' αυτό αναφέρεται και ο απ. Παύλος (Ρωμαίους 11:2-4). Κατόπιν ο Ηλίας συνάντησε τον Ελισσαιέ, ο οποίος πήγε μαζί του και τον υπηρετούσε (Α' Βασιλέων 19:19-21).\nΌταν η σύζυγος του Αχαάβ Ιεζάβελ άρπαξε το αμπέλι του Ναβουθαί για να το δώσει στο σύζυγό της και δολοφόνησε το Ναβουθαί, ο Ηλίας ανήγγειλε στον Αχαάβ ότι "στον τόπο που τα σκυλιά έγλυφαν το αίμα του Ναβουθαί, εκεί θα γλύψουν και το δικό του" (Α' Βασιλέων 21:1-24). Ο Αχαάβ μετάνιωσε και ο Ηλίας του είπε πως επειδή ταπεινώθηκε η τιμωρία δεν θα ερχόταν πάνω του αλλά στους απογόνους του (Α' Βασιλέων 21:25-29). Αργότερα προφήτευσε το θάνατο του γιου του Αχαάβ, Οχοζία (Β' Βασιλέων 1:1-18).\nΕπί βασιλείας του διαδόχου του Οχοζία Ιωράμ, ο Ηλίας αρπάχτηκε με ανεμοστρόβιλο πάνω σε πύρινη άμαξα, στους ουρανούς (Β' Βασιλέων 2:11). Ενώ ο Ελισσαιέ έβλεπε τη σκηνή έσκισε τα ρούχα του ενώ η γούνα του Ηλία έπεσε πάνω του. Έτσι ο Ελισσαιέ χρίστηκε προφήτης.\nΗ προφητεία του Ηλία για την τιμωρία της Ιεζάβελ εκπληρώθηκε (Β' Βασιλέων 9:36), ενώ των απογόνων του Αχαάβ (Β' Βασιλέων 10:10,17). Το μοναδικό έγγραφο μήνυμα του Ηλία είναι η επιστολή που έστειλε προς τον Ιωράμ (Β' Χρονικών 21:12-15).\nΣε προφητεία του Μαλαχία (4:5,6) ο Θεός υπόσχεται ότι θα στείλει τον Ηλία τον προφήτη, πριν έρθει η μέρα του Κυρίου. Η αναμονή της υπόσχεσης αναφέρεται συχνά στην Καινή Διαθήκη, από τον Ιωάννη το Βαπτιστή (Ματθαίος 11:14, 17:10-13, Μάρκος 9:13, Λουκάς 1:17, Ιωάννης 1:21,25) και τον Ιησού (Ματθαίος 16:13,14, Μάρκος 6:15, 8:28, Λουκάς 9:8,19). Ο Ηλίας εμφανίστηκε στο όρος της Μεταμορφώσεως μαζί με τον Ιησού και το Μωυσή (Ματθαίος 17:3,4, Μάρκος 9:4,5, Λουκάς 9:30-33). Ο Ιάκωβος και ο Ιωάννης υπενθυμίζουν στον Κύριο το γεγονός όπου κατέβηκε φωτιά από τον ουρανό όταν ο Ηλίας επικαλέσθηκε το Θεό (Λουκάς 9:54). Μερικοί από τους παρευρισκομένους στη σταύρωση του Χριστού νόμισαν ότι ο Χριστός καλούσε τον Ηλία για να Τον σώσει από το σταυρό (Ματθαίος 27:47,49, Μάρκος 15:35,36), με τα λόγια που φώναζε "Ηλί ηλί λαμά σαβαχθανί", τα οποία όμως σήμαιναν "Θεέ μου, Θεέ μου, γιατί με εγκατέλειψες" (Ματθαίος 27:46, Μάρκος 15:34).\nΕάν θέλαμε με λίγα λόγια να περιγράψουμε τον Ηλία, μπορούμε να πούμε πως ήταν ένας μεγάλος προφήτης με πλήρη εμπιστοσύνη στο Θεό, και άνθρωπος προσευχής όπως αναφέρει και ο Ιάκωβος στην επιστολή του (5:17,18).\nΟ Ηλίας και ο Ενώχ ήταν οι μοναδικοί άνθρωποι οι οποίοι αναλήφθηκαν στον ουρανό χωρίς να έχουν πεθάνει. Η Ορθόδοξη εκκλησία τιμά την μνήμη του στις 20 Ιουλίου.\nΘαύματα του Ηλία\nΤο πιθάρι με το αλεύρι και το δοχείο με το λάδι της χήρας δε λιγοστεύει (Α' Βασιλέων 17:16)\nΑνάσταση του γιου της χήρας (Α' Βασιλέων 17:17-24)\nΗ φωτιά στο όρος Κάρμηλο (Α' Βασιλέων 18:16-40)\nΕκατό άντρες καίγονται από τη φωτιά (Β' Βασιλέων 1:10-13)\nΧωρίζει τον ποταμό Ιορδάνη (Β' Βασιλέων 2:8)\nΘαύματα σχετικά με τον Ηλία\nΤρέφεται από τα κοράκια (Α' Βασιλέων 17:2-6)\nΑρπαγή του Ηλία στον ουρανό (Β' Βασιλέων 2:11)\nΠροφητείες του Ηλία\nΤριετής ξηρασία (Α' Βασιλέων 17:1)\nΚαταδίκη του βασιλιά Αχαάβ (Α' Βασιλέων 21:17-24)\nΘάνατος του Οχοζία (Β' Βασιλέων 1:4,16)\n Ιερέας από τη φυλή Χαρήμ, ο οποίος έδιωξε τη ξένη γυναίκα που είχε φέρει από τη Βαβυλώνα, όταν ήταν εξορία (Έσδρας 10:21, το 456 π.Χ.


Ρομπέρτο Μπάτζιο: Το πέναλτι που τον «στοίχειωσε» (videos) - Onsports.gr\nOnsports Team\t17 Ιουλίου 2016, 11:08\nSTORIES / Ιταλία\nΡομπέρτο Μπάτζιο: Το πέναλτι που τον «στοίχειωσε» (videos)\nΣαν σήμερα πριν από 22 χρόνια ο «μικρός Βούδας» έχανε το πιο διάσημο πέναλτι στην ιστορία του Παγκοσμίου ποδοσφαίρου και η Ιταλία μία… χρυσή κούπα!\nΉταν 17/7/1994 όταν ο Ρομπέρτο Μπάτζιο έπαιρνε φόρα για να χτυπήσει το τελευταίο πέναλτι του τελικού και να κρατήσει την Ιταλία στη διεκδίκηση του Μουντιάλ. Ήταν μία φάση που ακόμα και αν δεν έφταιγε αυτός (λέξη δεν είπε κανείς για τα χαμένα πέναλτι των Μπαρέζι και Μασάρο στην ψυχοθρόρο διαδικασία) τελικά τον... κυνήγησε και τον κυνηγάει ακόμα. Η ιστορία του Μπάτζιο σε εκείνο το Μουντιάλ είναι σαν μία ταινία. Η υπόθεση πρέπει να έχει πολύ «ζουμί» για να κρατήσει αμείωτο το ενδιαφέρον ωστόσο το φινάλε είναι αυτό που θα καθορίσει σε μεγάλο βαθμό την άποψη του κοινού για το έργο.\nΚατά τη διάρκεια του Μουντιάλ ήταν τα δικά του γκολ που έφτασαν τη «σκουάντρα ατζούρα» μέχρι τον τελικό καθώς την πήρε από το… χεράκι στη νοκ-άουτ φάση και την οδήγησε μέχρι (σχεδόν) το τέλος.\nΕκεί όπου στο γήπεδο των ΗΠΑ... μπερδεύτηκε και με ένα σουτ που περισσότερο θύμισε American Football έστειλε τη μπάλα πολύ ψηλά βλέποντας τον αντίπαλο τερματοφύλακα Ταφαρέλ και την υπόλοιπη Βραζιλία να πανηγυρίζει την κατάκτηση του Μουντιάλ την ίδια ώρα που παρέμενε σκυφτός δίχως να μπορεί να συνειδητοποιήσει τι είχε συμβεί.\nΑυτό το πέναλτι τον στοίχειωσε για όλη του την καριέρα όπως δήλωσε αργότερα:\n«Ως μικρό παιδί είχα ένα όνειρο ότι θα έπαιζα σε τελικό Παγκοσμίου Κυπέλλου κόντρα στη Βραζιλία. Είμαι ένας από τους ελάχιστους ανθρώπους που είναι τυχεροί που έζησαν το όνειρό τους. Υπέφερα, έκλαψα και φοβήθηκα αλλά αυτή η μέρα ήρθε. Φανταστείτε αυτή την εκπληκτική σκηνή όπου το όνειρό μου γίνεται πραγματικότητα. Είμαι στο Παγκόσμιο Κύπελλο, σε κάθε παιχνίδι η Ιταλία προχωράει περισσότερο. Από τη φάση των νοκ-άουτ αγώνων και έπειτα δεν σταμάτησα να σκοράρω.\nΕίναι κάτι πολύ δύσκολο και μέχρι τώρα δεν έχω αποδεχτεί αυτό που έχει συμβεί. Ήμουν εγώ που έστειλα το χαρούμενο τέλος στο όνειρό μου στις εξέδρες, ένα όνειρο που την ίδια στιγμή το είχαν όλοι οι Ιταλοί. Ακόμα με στοιχειώνει αυτή η φάση».\nΤο πέναλτι αυτό έγινε πηγή έμπνευσης και για το διάσημο ουίσκι, «Johnnie Walker»!\n9 λεπτά πριν ΑΟΧ/Κισσαμικός: Ανακοινώθηκε ο Βοσνιάδης\n23 λεπτά πριν Ελένη Τοπαλούδη: Αίτημα για άρση τηλεφωνικού απορρήτου για να βρεθεί το τρίτο πρόσωπο\n34 λεπτά πριν Live Chat Μπαρτσελόνα-Ολυμπιακός\n39 λεπτά πριν The 2Night Show: «Ο Χάρης είναι καλύτερος από εμένα, έπεσε στην ατυχία να έχει πατέρα τον Πάριο...»


Μια ματιά στην Ιστορία της Ελιάς και του Ελαιολάδου » Foodbites\nΑναφέρεται ακόμη πως το ρόπαλο του ημίθεου Ηρακλή ήταν από ξύλο ελιάς, κι ακόμα πως όταν τελείωσε με επιτυχία τους δώδεκα άθλους τους φύτεψε μια ελιά στην Αρχαία Ολυμπία. Στην Ολυμπία υπήρχε μια οδός που περιστοιχιζόταν από αγριελιές και στην οποία οι δρομείς δοκίμαζαν την αντοχή τους. Οι αθλητές που έφευγαν από τα στοιχισμένα δέντρα , έφευγαν και από τον αγώνα . Η πιθανή αυτή παρέκκλιση έγινε φράση συμβολική του ήθους. Ο Πάνος Βσιλοπουλος στο βιβλίο « Η Ελιά στην Ελλάδα» (που έχει και υπέροχες φωτογραφίες του Δημήτρη Ταλιάνη), αναφέρει στο κεφάλαιο «έκφραση του ήθους» «..Τιμή σ’ αυτόν που δεν είναι «εκτός ελαιών»…». Οι κριτές των αγωνισμάτων στην Αρχαία Ολυμπία, επιβράβευαν τους νικητές με ένα κλαδί αγριελιάς, που το έλεγαν «κότινο». Το κλαδί προερχόταν από το ιερό άλσος «’Αλτις» που βρισκόταν κοντά στο χώρο των αγώνων.\nΟι ελιές προσφέρονταν στους θεούς – μαζί με άλλα αγαθά – σε αναίμακτες θυσίες. Στη Ζάκρο, στην Κρήτη, βρέθηκαν ελιές του 2000π.Χ , άψογα διατηρημένες , οι οποίες είχαν προσφερθεί σε χθόνια θεά για προστασία από τους σεισμούς.\nΗ ελιά ήταν αναπόσπαστο μέρος της ζωής στην ανατολική Μεσόγειο, αλλά δεν μπορούμε να πούμε με ακρίβεια πότε άρχισε η συστηματική καλλιέργειά της. Υπάρχουν κονιάματα λίθων και πρέσες που χρησιμοποιούνταν για την εξαγωγή ελαιολάδου που χρονολογούνται από το 5000 π.Χ. Τα αρχαιολογικά ευρήματα από τα μινωικά ανάκτορα της Κρήτης μαρτυρούν τον πολλαπλό ρόλο του ελαιολάδου στον κρητικό πολιτισμό της Μινωικής περιόδου, η οποία έφθασε στο αποκορύφωμά της μεταξύ των ετών 2000 με 1450 π.Χ. Οι απαρχές της ελαιοκαλλιέργειας τοποθετούνται χρονικά στην πρώιμη Χαλκοκρατία, στην 3η δηλαδή χιλιετία π.Χ. Το προβάδισμα ως προς την ελαιοκαλλιέργεια πληρούσε η Μινωική Κρήτη λόγω του εύκρατου κλίματός της, της γεωμορφολογίας της, αλλά και της εντατικοποίησης της πρωτογενούς γεωργικής παραγωγής της. Μάλιστα η Κρήτη διέθετε ένα δίκτυο εμπορικών συναλλαγών με πολιτισμούς της ανατολικής Μεσογείου όπου υλοποιούνταν η συστηματική εκμετάλλευση της ελιάς, απ’ όπου πιθανόν να μεταλαμπαδεύτηκαν στο νησί και οι σχετικές ελαιοκομικές γνώσεις. Οι ανασκαφές στην Κρήτη έφεραν στο φως τεράστιους πίθους για την αποθήκευση του λαδιού, πιστοποιώντας πως η δύναμη των Μινωιτών βασιλιάδων προερχόταν σε μεγάλο βαθμό και από την εξαγωγή του ελαιόλαδου, τόσο στην Αίγυπτο, όσο και σε άλλες περιοχές της Μεσογείου, καθώς μάλιστα από το 1450 π.Χ. και εξής η εκμετάλλευση του προϊόντος άρχισε βαθμιαία να συστηματικοποιείται. Αναφορές στην εκμετάλλευση της ελιάς, αλλά και τη διακίνηση και την εμπορία του λαδιού στο προϊστορικό Αιγαίο παρέχουν και τα ανακτορικά αρχεία της Κνωσού, της Πύλου και των Μυκηνών στη Γραμμική Β΄.\nΑναγνωρίζοντας την αξία του ελαιολάδου, οι Ρωμαίοι συνέτειναν αργότερα στην εξάπλωση της καλλιέργειας της ελιάς στα εδάφη της αυτοκρατορία τους. Το ελαιόλαδο θεωρούνταν πολύτιμο στην αρχαία ελληνική και ρωμαϊκή κουζίνα. Σύμφωνα με τον ιστορικό Πλίνιο, η Ιταλία είχε “εξαιρετικό ελαιόλαδο σε λογικές τιμές” από τον 1ο μ.Χ. αιώνα, [«το καλύτερο της Μεσογείου”, υποστηρίζει]\nπαστέλι fats στέβια υπέρταση ενκαψυλιωμένα συστατικά κάππαρη πολίτικη κουζίνα επισήμανση οργανοληπτικά χαρακτηριστικά αυγοτάραχο FT-NIR σόγια fachpack 2012 composite cans κρασί fachpack χοληστερόλη πολυβιταμίνες παστερίωση παχυσαρκία Alzheimer σχολείο ενυδάτωση κονσερβοποίηση παιδική διατροφή λίπη πρωτεΐνες ορού κερσετίνη ημέρα καρδιάς ιστορία αχλάδι σχολική διατροφή παιδί αυγά νερό 100 χρόνια sensory evaluation Weidenhammer Βυζάντιο σαλιγκάρια αφυδάτωση θερμική επεξεργασία sweete παγωτά κρέας αλόγου πρόσθετα αποστείρωση stevia soya ζεαξανθίνη greek breakfast diabetes εγκυμοσύνη κατάψυξη αρθρίτιδα WFD ψύξη καλοκαίρι claims ισχυρισμοί διαβήτης οργανοληπτική αξιολόγηση λουτείνη έλαια botarga καφές soy κάπαρη νανοτεχνολογία κολοκύθα trikalinos αυγό ελαιόλαδο καρδιαγγειακά νοσήματα proteins οργανοληπτικός έλεγχος τιμές τροφίμων εμπλουτισμός καρδιά oils labelling φυτικές ίνες οστεοπόρωση ελληνικό πρωινό πρωτείνες οίνος mangusteen ιπποφαές σαλάτα παγωτό λιπαρά τσάι στεφανιαία νόσος νανοϋλικά καρύδα υπέρηχοι Αλτζχαιμερ ΕΦΕΤ bottarga sensory


Μπλε οθόνη σε windows xp | Ερωτήσεις του PCsteps.gr\nΜπλε οθόνη σε windows xp\n3 Ιανουαρίου 2017 Συγγραφέας:\nΌλες οι Ερωτήσεις στο PCsteps › Κατηγορία: Windows › Μπλε οθόνη σε windows xp\nΣτα windows xp εμφανίζεται συχνά μπλε οθόνη (τουλάχιστον τώρα τελευταία). Στην πρώτη εικόνα (1) τα δύο πρώτα περιστατικά εμφανίστηκαν πριν καν ξεκινήσουν να φορτώνουν τα windows. Από ότι παρατήρησα, αν δεν κάνω λάθος, το πρόβλημα είναι ο σκληρός δίσκος και τα windows. Η ερώτηση είναι, ο δίσκος είναι στα τελευταία του, συνεπώς θα πρέπει να αγοράσω έναν καινουργιό; Και η άλλη ερώτηση με τα windows μπορεί να γίνει κάτι ή θα πρέπει να γίνει format;\nΣημείωση: Η τελευταία περίπτωση της 1ης με την πρώτη της 2ης είναι η ίδια.\nΚαλησπέρα φίλε μου, είναι πολύ πιθανό να οφείλονται τα προβλήματα στο σκληρό δίσκο, λόγω της παλαιότητας του. Αρχικά δοκίμασε να τον ελέγξεις με το Crystal disk info https://tinyurl.com/hesmdlk .\nΓενικά μπορείς να μεταφέρεις το λειτουργικό σου σε ένα νέο δίσκο https://tinyurl.com/j5a7gb3 , το θέμα όμως είναι να είναι λειτουργικός ο παλιός δίσκος υγιής για να μην δημιουργηθεί κάποιο corruption κατά τη μεταφορά.


Η ώρα του θανάτου - Κοινωνία Ορθοδοξίας Η ώρα του θανάτου - Κοινωνία Ορθοδοξίας\nΕπίσκοπος Αυγουστίνος Καντιώτης (†)\nΗ ώρα του θανάτου, αγαπητοί, η στιγμή κατά την οποία η συμβίωση ψυχής και σώματος διαλύεται και η ψυχή αποχωρίζεται και απέρχεται στους κόσμους της αιωνιότητας έχει για τους πολλούς κάτι το δραματικό. Μοιάζει με την στιγμή κατά την οποία οι φίλοι και συγγενείς στην προκυμαία του λιμανιού στέκονται και αποχαιρετούν με δάκρυα τον άνθρωπό τους, ο οποίος επιβιβάζεται στο υπερωκεάνιο και ταξιδεύει σε χώρα μακρινή. Τα βλέμματά τους προσκολλημένα στον ταξιδιώτη. Μετά από λίγο ούτε αυτός θα φαίνεται αλλά και το υπερωκεάνιο, το οποίο φέρει τους ταξιδιώτες προς τη μακρινή γη, θα απομακρυνθεί από την ακτή και θα φαίνεται σα στίγμα στην επιφάνεια της θάλασσας. Και το στίγμα αυτό θα εξαφανιστεί! Αλλά κανείς δεν αμφιβάλλει, ότι ο φίλος, τον οποίο δεν βλέπουμε πλέον με τους σαρκικούς οφθαλμούς ζει· ζει και ταξιδεύει, για να φθάσει στη νέα γη. Η σκέψη του συγκεντρώνεται τώρα σε ένα σημείο: Τι άραγε θα συναντήσει εκεί; Ποιοι θα βγουν έξω, για να τον προϋπαντήσουν; Θα βρει διαμονή ευχάριστη; Ή μήπως από την πρώτη στιγμή της αποβίβασης θ’ απλωθεί γύρω του η ερημιά και η απομόνωση;…\nΑνάλογες είναι και οι σκέψεις αυτού που πεθαίνει και απέρχεται στην αιωνιότητα. Το πνεύμα του ταράζεται από την εμφάνιση του θανάτου. Κάποιος φόβος καταλαμβάνει και την ψυχή ακόμη του οσίου και του δικαίου, ο φόβος μήπως κατά τη λεπτομερή έρευνα του επίγειου βίου του δεν βρεθεί εντάξει απέναντι του Κυρίου. Ιδού ένας άγιος, ο άγιος Ιλαρίων. Από το δέκατο πέμπτο έτος της ηλικίας του είχε αποσυρθεί στην έρημο. Έζησε εκεί ζωή με μεγάλη αυστηρότητα μετάνοιας. Όχι ένα και δύο χρόνια, αλλά έξι δεκαετίες και περισσότερο. Νηστεύοντας, προσευχόμενος, μελετώντας, σκληραγωγώντας τη σάρκα του έλπιζε στο έλεος του Κυρίου, που θυσιάστηκε για μας. Και όμως, όταν έφθασε η στιγμή να κλείσει τους οφθαλμούς του και να απέλθει στην αιωνιότητα, ο Ιλαρίων αναφώνησε: «Έξελθε, έξελθε, ψυχή μου, τι φοβάσαι; Έξελθε, γιατί διστάζεις; Σχεδόν εβδομήντα έτη υπηρετείς τον Κύριο. Ακόμη έχεις λόγο, για να φοβάσαι;»\nΚαι εάν ο δίκαιος και ο όσιος παρ’ όλη την αγαθή πληροφορία της συνείδησής του και τη βέβαιη ελπίδα στο έλεος του Κυρίου, αισθάνεται κάποιο δέος κατά την ώρα του θανάτου, αναλογιζόμενος αφενός τη βαθειά αμαρτωλότητα της ανθρώπινης φύσης και αφετέρου την άπειρη αγιότητα του Θεού, ποια άραγε να είναι η ψυχολογική κατάσταση του αποθνήσκοντος αμαρτωλού που έπραξε τα φαύλα και ποτέ δεν μετανόησε; Εάν ο δίκαιος, κατά την Γραφή, μόλις σώζεται, ο αμαρτωλός πού θα φανεί; Η ώρα του θανάτου για τον αμετανόητο αμαρτωλό, ο οποίος δεν γνώρισε τη δικαιοσύνη και το έλεος, αλλά πάτησε επί πτωμάτων για να στήσει επ’ αυτών το άγαλμα της εγωλατρίας του, είναι τρομερή. Ο θάνατος μοιάζει με καταιγίδα, η οποία αιφνίδια ορμά στο δάσος και ξεριζώνει το υπερήφανο δένδρο, που υψώνονταν και άπλωνε τα κλαδιά του προς όλα τα σημεία του ορίζοντα.\nΕάν θέλετε παραδείγματα ανοίξτε την Ιστορία για να δείτε, πώς πέθαναν οι ασεβείς. Θα δείτε, πώς πέθανε ο Ηρώδης, ο οποίος δολοφόνησε τα νήπια της Βηθλεέμ και των περιχώρων. Πώς ο Νέρων, ο οποίος άλειφε τα σώματα των Χριστιανών με ύλες εύφλεκτες, για να φωτίζουν τη νύκτα ως λαμπάδες τις οδούς και τις πλατείες της πρωτεύουσάς του. Διαβάστε επίσης, πώς πέθαναν ο Δέκιος, ο Δομετιανός, ο Αυρήλιος, ο Μαξιμιανός, ο Γαλέριος, ο Μαξέντιος, ο Ιουλιανός ο Παραβάτης, ο οποίος πεθαίνοντας εκσφενδόνισε από την παλάμη του αίμα που άχνιζε φωνάζοντας: «Νενίκηκάς με, Ναζωραίε!»\nΜελετώντας τα οικτρά τέλη της ζωής των αιμοσταγών τούτων τυράννων της ανθρωπότητας, παλαιών και νεωτέρων, πειθόμαστε πόσο δίκαιο έχει η Γραφή η οποία λέει: «Θάνατος αμαρτωλών πονηρός». Ναι. Είναι πονηρός, κακός ο θάνατος των αμαρτωλών. Κακός όχι τόσο διότι φονεύοντας αναίτια φονεύονται και αυτοί άγρια από τους αντιπάλους τους σύμφωνα με τον λόγο του Κυρίου: «πάντες οι λαβόντες μάχαιραν εν μαχαίρα αποθανούνται» (Ματθ. 26:52), αλλά διότι η ανάμνηση των φαύλων πράξεων, των κακουργημάτων, τα οποία ως κινηματογραφική ταινία διέρχονται αστραπιαία τη στιγμή εκείνη από το μυαλό των ετοιμοθάνατων, είναι σκορπιοί που κεντούν, φλόγες που καίνε, μόλυβδος λιωμένος, που κάνουν τα γόνατα να τρέμουν και τα σαγόνια να συγκρούονται.\nΚαι εάν ακόμη από τις ανεξερεύνητες βουλές του Θεού ο ασεβής και ο αμετανόητος αμαρτωλός δεν πεθάνει υπό τραγικές συνθήκες, αλλά πεθάνει μέσα στον πλούτο και τη χλιδή και την οικογενειακή ευτυχία, και πάλι ο θάνατός του δεν είναι ήσυχος και γαλήνιος. Μη βλέπετε το πρόσωπό του· παρά την φαινομενική ηρεμία, τρικυμία συνταράσσει το εσωτερικό του. Θα προτιμούσε να πεθάνει μέσα σε ένα καλύβι παρά μέσα σε ένα μέγαρο, του οποίου η κάθε πέτρα φωνάζει: «Υπήρξες άδικος, κλέφτης, ληστής ορφανών και χηρών». Δεν μπορεί πλέον να γελάσει και να ειρωνευτεί εκείνον που θα πει τις λέξεις: Θεός, αιωνιότητα, κρίση και ανταπόδοση.\nΑληθινά. Απέναντι στο θάνατο και ο μεγαλύτερος άπιστος συγκλονίζεται και διερωτάται: μήπως εκείνα τα οποία κορόιδεψε σε όλη του τη ζωή είναι πραγματικότητες; Μοιάζει με εκείνον, ο οποίος, όταν ήταν βαθιά νύχτα κοιμήθηκε αμέριμνος επάνω στην προεξοχή απόκρημνου βράχου, και μόλις ανέτειλε το φως της ημέρας είδε έντρομος το βάραθρο, προς το οποίο με μία απλώς μετακίνηση του σώματός του θα κατακρημνιζόταν…\nΑγαπητοί μου! Σας ζητώ συγγνώμη, διότι σας ενόχλησα με την ιδέα του θανάτου, η οποία τόσο αποκρουστική είναι για πολλούς από τους ανθρώπους! Αλλά τι να γίνει; Καθήκον εκτέλεσα. Ως υπηρέτης του Βασιλέως Χριστού εντεταλμένος να σας κηρύττω την αλήθεια, σας υπενθύμισα εκείνο το οποίο ο υπηρέτης του Φιλίππου, του βασιλιά της Μακεδονίας, υπενθύμιζε κάθε πρωί λέγοντας προς αυτόν: «Φίλιππε! Μέμνησο ότι θνητός ει».\nΣε κάθε περίοδο της ζωής σας να θυμάστε, ότι είστε θνητοί. Μυριάδες μνήματα προσφιλών προσώπων σας φωνάζουν: «Εκεί όπου σήμερα είστε εσείς, ήμασταν κάποτε και εμείς. Και όπου ήμαστε σήμερα εμείς, θα έλθετε και εσείς». Συμβουλευτείτε το Ευαγγέλιο και ετοιμάστε τα εφόδιά σας, τις αποσκευές σας για το ταξίδι της αιωνιότητας.\nΚαι επιτρέψτε μου, πριν τελειώσω, να σας θέσω ένα ερώτημα: Είσθε εντάξει απέναντι στον Κύριο; Θέλετε, να πεθάνετε σε αυτή τη ψυχική κατάσταση στην οποία βρίσκεστε σήμερα; Θα είναι ο θάνατός σας θάνατος αμαρτωλού, που βρέχει το στρώμα του με τα δάκρυα της μετανοίας, ή θα είναι ο θάνατός σας θάνατος αμετανόητου και ασεβούς ανθρώπου; Τι λέτε; Δεν έχετε κρυφά αμαρτήματα που πρέπει να εξομολογηθείτε; Δεν έχετε διαπράξει αδικίες που πρέπει να επανορθώσετε; Δεν έχετε παραλείψει καθήκοντα που πρέπει το ταχύτερο, έστω και 12 παρά 5, να εκτελέσετε;\nΕπιθυμώ απόψε να πέσετε για ύπνο ανήσυχοι ερευνώντας τα ερωτήματα αυτά. Η ανησυχία αυτή είναι άγια, γιατί θα οδηγήσει στην ορθή αντιμετώπιση και λύση του προβλήματος της ζωής και έτσι θα πραγματοποιηθεί και σε εμάς η ωραία, η πλήρης βαθυστόχαστων εννοιών ευχή της Εκκλησίας μας: «Χριστιανά τα τέλη της ζωής ημών, ανώδυνα, ανεπαίσχυντα, ειρηνικά και καλήν απολογίαν την επί του φοβερού βήματος του Χριστού, αιτησώμεθα».\nΑπό το περιοδικό «Όσιος Φιλόθεος της Πάρου», τ. 12, Εκδ, Ορθόδοξος Κυψέλη, σελ. 151-9 (με γλωσσική απλοποίηση).\nΑπό τον βίο του αγίου Θεοδοσίου του Κοινοβιάρχη\n01 Ιανουαρίου 2016 - Κατά οργιζομένων\n27 Δεκεμβρίου 2015 - Ο πλησίον μας, χαρά μας και δόξα


International Press Διεθνής Τύπος: Λωρίδα της Γάζας: Μαθήματα κατασκευής αντιασφυξιογόνων μασκών, μαθήματα επιβίωσης\nΌταν ο Nafez Nayef, που κατοικεί στην Γάζα, έμαθε ότι είναι πιθανό οι ΗΠΑ να χτυπήσουν την Συρία και έτσι ίσως ξεκινήσουν τα αντίποινα στο γειτονικό Ισραήλ, σκέφτηκε πως έπρεπε άμεσα να κατασκευάσει αντιασφυξιογόνες μάσκες, γι’ αυτόν και την οικογένεια του.\nΑλλά στην αποκλεισμένη Γάζα, που το Ισραήλ και η Αίγυπτος ελέγχουν τα εμπορεύματα, δικαίωμα να έχουν μάσκες έχουν μόνο λίγοι, κυρίως αστυνομικοί και δημοσιογράφοι.\nΈτσι ο Nayef μπήκε στο youtube για να βρει πληροφορίες για την κατασκευή αντιασφυξιογόνων μασκών. Γνωρίζει πως ακόμα και μία μάσκα ερασιτεχνικά φτιαγμένη,σε περίπτωση ρίψης χημικών, θα είναι καλύτερη από το τίποτα,\nΈνα τρίλεπτο βίντεο ανεβασμένο από έναν μαχητή της Αλ Κάιντα στο Ιράκ, του έδωσε τις απαραίτητες πληροφορίες. «Το μόνο που χρειάζεται είναι ένα άδειο πλαστικό μπουκάλι δύο λίτρων, χαρτοπετσέτες βουτηγμένες σε ξύδι, ένα πλαστικό βάζο και άνθρακα».\nΤο βάζο αφού γεμίσει με το χαρτί που είναι βουτηγμένο σε ξύδι, θα λειτουργήσει σαν φίλτρο και το κομμένο πλαστικό μπουκάλι θα εφαρμόσει σαν μάσκα στο πρόσωπο.\n«Όλα τα υλικά που χρειάζομαι είναι διαθέσιμα στην Γάζα, αλλά και πάλι, τα πάντα είναι σπάνια εδώ και οι τιμές έχουν εκτοξευθεί στα ύψη». Στην ήδη αποκλεισμένη Γάζα, οι συνθήκες δυσκόλεψαν πιο πολύ μετά την ανατροπή του πρώην προέδρου της Αιγύπτου, τον Ιούλιο. Η κυβέρνηση που ανέβηκε στην εξουσία κατηγορεί την Χαμάς για βίαιες επιθέσεις που έγιναν στην χώρα. Εκτός από τα περάσματα για τους ανθρώπους, ο στρατός της Αιγύπτου κινητοποιήθηκε για να κλείσε και τα τούνελ ανεφοδιασμού τροφίμων στα σύνορα της χώρας.\nΣύμφωνα με την Χαμάς, η Αίγυπτος έχει καταστρέψει πάνω από το 90% των σηράγγων, οι οποίες χρησιμοποιούνται για τον εφοδιασμό σε καύσιμα, οικοδομικά υλικά και άλλα αγαθά απαραίτητα για την επιβίωση των 1,7 εκ. κατοίκων της περιοχής.\nΟ επικεφαλής του Εμπορικού Επιμελητηρίου της Γάζας αναφέρει πως « οι κάτοικοι αδυνατούν να αγοράσουν ισραηλινά προϊόντα στην διπλάσια τιμή».\nΗ οικοδομή βρίσκεσαι σε ύφεση καθώς το εμπόριο υλικών εμποδίζεται από την Αίγυπτο. Στην πόλη της Γάζας οι άνθρωποι είναι αναγκασμένοι να περιμένουν για ώρες σε μεγάλες ουρές, για τα ακριβά καύσιμα από το Ισραήλ.\nΧωρίς συμμάχους, με προβληματική οικονομία και μεγάλες ελλείψεις, οι κάτοικοι της Γάζας αισθάνονται εγκαταλελειμμένοι. Με το σύννεφο του πολέμου να σκιάζει την ευρύτερη περιοχή, οι Παλαιστίνιοι αισθάνονται ακόμα πιο ευάλωτοι.\nΑντίστοιχο άρθρο για την αγορά μασκών στο Ισραήλ\nΑναρτήθηκε από Vent στις 4:30 μ.μ.\nΕτικέτες Γάζα Αίγυπτος Συρία Τούνελ αντιασφυξιογόνες μάσκες χημικά


Αγιος Νικόλαος: Ο πρόεδρος του συλλόγου Εστιάσης και Διασκέδασης στο CNA.GR για την επόμενη ημέρα\nΑρχική/Κρήτη/Αγιος Νικόλαος: Ο πρόεδρος του συλλόγου Εστιάσης και Διασκέδασης στο CNA.GR για την επόμενη ημέρα\nΓιώργος Βαρνακιώτης Send an email 04/05/2020 | 20:18Τελευταία ενημέρωση: 07/04/2021 | 09:40\nΟ πρόεδρος του Συλλόγου Εστιάσης και Διασκέδασης Αγίου Νικολάου κος Κωστής Ζαχαριάς μίλησε στο Κρητικό Πρακτορείο Ειδήσεων (cna.gr), στον Γιώργο Βαρνακιώτη, για την επόμενη μέρα των επιχειρήσεων εστίασης, την επιβίωση αλλά και την επιστροφή στην κανονικότητα.\nΕπίσης ο κος Ζαχαριάς αναφέρεται και σε μία ιδιαίτερη εκδήλωση διαμαρτυρίας που θα πραγματοποιηθεί την Τετάρτη 6/5 στην κεντρική πλατεία του Αγίου Νικολάου μαζί με 70 ακόμα Συλλόγους Εστίασης της Ελλάδας που θα πραγματοποιηθούν ταυτόχρονα από τις δικές τους περιοχές.\nΠως ετοιμάζονται τα καταστήματα εστίασης και διασκέδασης στο Αγιο Νικόλαο για την 1η Ιουνίου μετά τα περιοριστικά μέτρα της κυβέρνησης;\nΟ κλάδος της εστίασης και της διασκέδασης είναι σε μία περίοδο αναμονής μέχρι τα μέσα Μαΐου που θα έχουμε διευκρινίσεις για τα ακριβή μέτρα και τις συνθήκες και τους όρους με τους οποίους θα λειτουργήσουμε φέτος. Οι ενδείξεις είναι ότι θα περιοριστεί πολύ η χωρητικότητα των καταστημάτων μας είναι κάτι το οποίο μας προβληματίζει πάρα πολυ.\nΘα μπορέσουν οι επιχειρήσεις εστίασης και διασκέδασης να βγάλουν τα προς το ζην έτσι ώστε να επιβιώσουν μέχρι ο τουρισμός να πάρει μπροστά;\nΠολύ φοβάμαι πως οι επιχειρήσεις με τα μέχρι τώρα μέτρα που έχουν εξαγγελθεί δεν θα καταφέρουν να ανταπεξέλθουν στις υποχρεώσεις τους όπως και πολλές επιχειρήσεις δεν θα ανοίξουν καθόλου.\nΜια επιχείρηση με τα σημερινά δεδομένα και την κατάσταση που έχει δημιουργήσει η πανδημία θα μπορέσει να απασχολήσει το ίδιο προσωπικό με πριν;\nΟι επιχειρήσεις δεν θα μπορέσουν να προσλάβουν τον ίδιο αριθμό ατόμων που είχαν προσλάβει τα προηγούμενα χρονιά, με αποτέλεσμα να εκτοξευθεί η ανεργία στην περιοχή μας.\nΕμείς σαν κλάδος έχουμε ζητήσει από την κεντρική κυβέρνηση την μείωση του εργοδοτικού κόστους στα 250 ευρώ ανά υπάλληλο αυτό θα είναι ένα Κίνητρο για τις επιχειρήσεις για να διατηρήσουν το προσωπικό που είχαν για τα προηγούμενα χρόνια.\nΜέχρι τώρα υπάρχουν κάποιες ιδιαίτερες ελαφρύνσεις έτσι ώστε να βοηθηθούν όπως πρέπει τις επιχειρήσεις εστίασης και διασκέδασης στον Αγιο Νικόλαο;\nΜέχρι τώρα έχει εξαγγείλει ο δήμος την μείωση και την απαλλαγή των τελών κοινόχρηστων χώρων το οποίο θα μας βοηθήσει αρκετά. Όπως και την μείωση των τελών παρεπιδημούντων.\nΕμείς έχουμε ζητήσει από την κυβέρνηση την μείωση του ΦΠΑ στο στο 13% αντίστοιχα έτσι ώστε να βοηθηθούμε σε αυτή την κρίσιμη περίοδο που βιώνει ο κλάδος μας.\nΟ κλάδος μας όλα αυτά τα χρόνια δεν έχει βοηθηθεί καθόλου ίσα-ίσα έχει βάλει πλάτη σε όλα αυτά τα χρόνια της κρίσης και νομίζω ότι είναι καιρός να βοηθηθούμε και εμείς .\nΕίμαστε 70 σύλλογοι από όλη την Ελλάδα που έχουμε ζητήσει τηλεδιάσκεψη με τον πρωθυπουργό.\nΩς πρώτη αντίδραση την Τέταρτη στις 20:00 το βράδυ θα πραγματοποιήσουμε μια δράση με συμμετοχή 70 σύλλογων εστίασης από όλη την Ελλάδα, που ονομάζεται Empty Chairs, τοποθετώντας άδειες καρέκλες για να συμβολίσουν όλους τους κρίκους της επισιτιστικής αλυσίδας που πλήττονται από την έλλειψη μέτρων για την επιβίωση του κλάδου. Η τοποθεσία που θα γίνει η εκδήλωση θα ανακοινωθεί την Τρίτη 5/5 μέσω των τοπικών ενημερωτικών ιστοσελίδων.


Life Coach Violetta Psofaki - HeartMath Institute\nΣτο Ινστιτούτο των Μαθηματικών της Καρδιάς (HeartMath Institute) πιστεύουμε πως η καρδιά όλων μας διαθέτει σοφία και νοημοσύνη, που μας βοηθούν να ανταποκριθούμε στις αντιξοότητες και στα προβλήματα της ζωής. Ανακαλύπτοντας τη νοημοσύνη της καρδιάς μας, μπορούμε να αντιμετωπίσουμε τις καθημερινές προκλήσεις.\nΗ ζωή έχει προκλήσεις. Η καρδιά έχει τις λύσεις.\nΟ βασικός στόχος του Ινστιτούτου των Μαθηματικών της Καρδιάς (HeartMath Institute) είναι να παρέχει στρατηγικές που ενισχύουν και υποστηρίζουν την αποτελεσματική και βιώσιμη πρακτική δεξιοτήτων διαχείρισης της ενέργειας. Η τεχνική του Ινστιτούτου είναι ένα σύστημα επιστημονικών δεξιοτήτων για τη δημιουργία συνοχής, που στόχο έχει να βοηθήσει τους ανθρώπους να φέρουν σε ισορροπία το σώμα, το πνεύμα και τα συναισθήματά τους, με τη διαισθητική καθοδήγηση της καρδιάς τους. Η διαδικασία αυτή αυξάνει την αυτογνωσία, ενώ αναπτύσσει και διατηρεί την Ανθεκτικότητα, ενισχύοντας την ικανότητα των ανθρώπων να ρυθμίζουν μόνοι τους, πιο έξυπνα, την ενέργειά τους, η οποία επηρεάζει άμεσα την απόδοση και την προσωπική τους ολοκλήρωση. Η συνεπής χρήση των προσωπικών τεχνικών διαχείρισης ενέργειας και των συσκευών Inner Balance, εφόσον υπάρχουν, βοηθούν στην εξέλιξη και την επίτευξη προσωπικών και επαγγελματικών στόχων των ανθρώπων.\nΤο σύστημα HeartMath είναι ένα πλήρες σύστημα αυτορρύθμισης και μία διαδικασία που περιλαμβάνει τεχνολογία και εκπαίδευση ή καθοδήγηση. Οι τεχνικές HeartMath οδηγούν στην αναδιάρθρωση των νευρικών κυκλωμάτων. Δημιουργούν ευθυγράμμιση ανάμεσα στο σώμα, την ψυχή και τα συναισθήματα και μας επιτρέπουν ν’ αποκτήσουμε μεγαλύτερη πρόσβαση στη διαισθητική νοημοσύνη μας. Όλες οι τεχνικές επηρεάζουν εγκεφαλικά κέντρα, όπως την αμυγδαλή, τον ιππόκαμπο, τον προμετωπιαίο φλοιό και τον θάλαμο, και περιλαμβάνουν βελτιώσεις στον συγχρονισμό της καρδιάς και του εγκεφάλου, την ορμονική ισορροπία, το αυτόνομο νευρικό σύστημα και τις πνευμονογαστρικές οδούς.\nΈνας από τους στόχους της χρήσης των δεξιοτήτων του συστήματος HeartMath είναι η αύξηση της εσωτερικής επίγνωσης. Αυτό συνεπάγεται τη διεύρυνση της επίγνωσης του τρόπου με τον οποίο η αντίδρασή σας στα εξωτερικά ερεθίσματα επηρεάζει τη φυσιολογία, την απόδοση, τις αποφάσεις σας και τις σχέσεις σας γενικότερα. Θα μάθετε στρατηγικές ώστε να χτίσετε την Ανθεκτικότητά σας και να ενισχύσετε την ικανότητα αυτοελέγχου, ρυθμίζοντας τα επίπεδα ενέργειάς σας καθ’ όλη τη διάρκεια της ημέρας. Εξασκώντας τις τεχνικές HeartMath θ’ αλλάξει ο τρόπος με τον οποίο το σώμα σας ανταποκρίνεται στις στρεσογόνες καταστάσεις.\nΤο κλειδί της αποτελεσματικότητας των τεχνικών HeartMath βρίσκεται στην απλότητά τους. Όταν είμαστε αγχωμένοι, η λειτουργία του εγκεφαλικού φλοιού αναστέλλεται και θυμόμαστε μόνο τα βασικά και απλά βήματα που έχουμε μάθει.\nΚαθώς κάποιος αρχίζει ν’ αποκτά διαφορετικές εμπειρίες κατά τη διάρκεια της εφαρμογής των τεχνικών, θα είναι σε θέση να τις ενσωματώσει αποτελεσματικά σε περισσότερες πτυχές της ζωής του.\nΜελέτες, στις οποίες συμμετείχαν περισσότεροι από 11.500 άνθρωποι, έδειξαν πως σε διάστημα 6-9 εβδομάδων χρήσης του συστήματος HeartMath, παρατηρήθηκε βελτίωση τόσο στη νοητική, όσο και στη συναισθηματική κατάσταση των συμμετεχόντων. Συγκεκριμένα υπήρξε:\n30% βελτίωση στην ποιότητα του ύπνου\n38% βελτίωση στην διατήρηση ηρεμίας\n48% μείωση της κούρασης\nΤο σύστημα HeartMath εφαρμόζεται στο εξωτερικό από:\nΝοσοκομεία και επαγγελματίες υγείας\nΑστυνομία, ασθενοφόρα, φυλακές\nΣχολεία, Πανεπιστήμια, ΜΚΟ\nΕπαγγελματίες αθλητές και ομάδες\nΤον Στρατό και τις Ειδικές δυνάμεις\nΣεμινάριο: Ζήσε με την καρδιά σου\n(με τις τεχνικές του συστήματος του HeartMath® Institute).\nΔείτε το ανλυτικά εδώ\nΠερισσότερες πληροφορίες σχετικά με το Ινστιτούτο των Μαθηματικών της Καρδιάς (HeartMath Institute) μπορείτε να δείτε εδώ.


fantomarimbaud: Εσείς μπορείτε να πιστέψετε την οικογένεια Μητσοτάκη.Εγώ θα πιστέψω τον Βαξεβάνη\nΑκούστε όλη την συνέντευξη του Κώστα Βαξεβάνη ΕΔΩ\n«Θα στραφώ ενάντια και στην αναπληρώτρια εκπρόσωπο Τύπου της ΝΔ κ. Ζαχαράκη και την ΝΔ, στην κ. Ζαχαράκη με μήνυση και στην ΝΔ με αγωγή, για τους χαρακτηρισμούς, αλλά και στον κ. Δημητριάδη για τους χαρακτηρισμούς και θα κατατεθούν 3-4 αγωγές για όσα έχει πει ο κ. Άδωνις Γεωργιάδης ... τέλειωσε το παραμύθι», είπε ο Κώστας Βαξεβάνης μιλώντας Στο Κόκκινο και τον Νίκο Σβέρκο. Ο εκδότης του Documento αναφέρθηκε αναλυτικά στις σχέσεις της οικογένειας Μητσοτάκη και της ΝΔ με την οικογένεια Φλώρου που φτάνουν ως την εποχή που ο Ευάγγελος Αβέρωφ ήταν υπουργός Άμυνας...\nΔιαβάζουμε στο ΚΟΚΚΙΝΟ\nΑνέφερε χαρακτηριστικά ότι η αναπληρώτρια εκπρόσωπος Τύπου της ΝΔ σε τηλεοπτική εκπομπή υποστήριξε ότι «ο κ. Βαξεβάνης είναι γνωστός συκοφάντης, έχει καταδικαστεί πολλές φορές στη Δικαιοσύνη για συκοφαντία. Σε παρέμβαση του ίδιου προκειμένου να ζητήσει συγγνώμη, «επέμενε σε ένα αφήγημα συκοφάντησης ... μόνο και μόνο επειδή δεν μπορούσε να δώσει απαντήσεις» για τον κ. Δημητριάδη, όπως είπε.\nΠλέον, όπως προανήγγειλε, «θα στραφώ ενάντια και στην κ. Ζαχαράκη και την ΝΔ, στην κ. Ζαχαράκη με μήνυση και στην ΝΔ με αγωγή, για τους χαρακτηρισμούς, αλλά και στον κ. Δημητριάδη για τους χαρακτηρισμούς και θα κατατεθούν 3-4 αγωγές για όσα έχει πει ο κ. Άδωνις Γεωργιάδης και τα ανεχόμουν στο πλαίσιο του ότι είμαι δημοσιογράφος ... τέλειωσε το παραμύθι».\nΑπαντώντας σε σχόλιο-ερώτημα ακροατή για το «πόσους Φλώρους καλύπτει η ΝΔ;», ο κ. Βαξεβάνης είπε ότι «Αυτοί που συμμετείχαν στο σκάνδαλο είναι πολλοί ... Αν εννοεί τους "άριστους" που λέμε στην καθομιλουμένη "φλώρους" γιατί με τα λεφτά του μπαμπά πήγαν, πήραν ένα πτυχίο, μπήκαν στο σύστημα διαπλοκής και πολιτικής στήριξης όχι για να κάνουν την δουλειά τους αλλά για να γονατίσουν το ελληνικό κράτος, νομίζω ότι είναι εμφανές πώς τους στηρίζει σχεδόν όλους. Υπάρχουν διάφοροι "άριστοι", έχουμε δημοσιοποιήσει τα ονόματα και την δράση τους, είναι κομμάτι της ΝΔ. Ένας μάλιστα στη Λάρισα ήταν και κουμπάρος του Κ. Μητσοτάκη, αλλά "κιχ" ... όλοι αυτοί δεν είναι άριστοι, είναι εγκληματίες του κοινού Ποινικού Δικαίου, αλλά του λευκού κολλάρου. Είναι κομμάτι από την ΝΔ και δεν λέει κανένας κουβέντα».\nΠάει πολύ πίσω η σχέση των οικογενειών Μητσοτάκη - Φλώρου\nΟ κ. Βαξεβάνης αναφέρθηκε αναλυτικά στην υπόθεση Φλώρου, τον ρόλο Δημητριάδη και τις σχέσεις με την οικογένεια Μητσοτάκη. Όπως θύμισε, «ο Γρηγόρης Δημητριάδης είναι γιος της Κατερίνας Μητσοτάκη, ανιψιός του Κυριάκου Μητσοτάκη. Όταν ο Κ. Μητσοτάκης ήταν υπουργός Διοικητικής Μεταρρύθμισης διετέλεσε σύμβουλός του, παραμένει τώρα σύμβουλός του στην ΝΔ, εργάζεται στην ΝΔ. Από τα φιλικά στην αξιωματική αντιπολίτευση ΜΜΕ εμφανίζεται ως "τα μάτια και τα αυτιά" του Κ. Μητσοτάκη».\nΓια την σχέση του με την υπόθεση Φλώρου και την οικογένεια Φλώρου, ο κ. Βαξεβάνης είπε ότι «από το 2011 και μετά, όταν διαμορφώνεται αυτή η σκανδαλώδης διαδικασία που οδήγησε τους "Φλώρους" να βγάλουν 250 εκατ. ευρώ στο εξωτερικό από λεφτά του Ελληνικού Δημοσίου που δεν απέδιδαν από είσπραξη λογαριασμών, ο κ. Δημητριάδης είναι από τους καλύτερους συνεργάτες της οικογένειας Φλώρου και κυρίως του γιου ... Είναι ο άνθρωπος που έχει την κύρια ευθύνη για την δημιουργία εταιρειών σε σχέση με την Energa και τις εταιρείες που συμμετέχουν στο σκάνδαλο, δεν είναι "ένας δικηγόρος" όπως λέει, είναι "ο Παπασταύρου του κ. Φλώρου" ... ο ρόλος του είναι κομβικός».\nΌπως τόνισε, «στο μεγάλο "σκάνδαλο Φλώρου" υπάρχουν πολιτικές "ουρές", σε ένα ακόμη σκάνδαλο υπάρχουν "ουρές" με την οικογένεια Μητσοτάκη. Δεν είναι μόνο ο κ. Δημητριάδης, είναι και ο πατήρ Κωνσταντίνος Μητσοτάκης. Ο πατέρας Αχιλλέας Φλώρος, ήταν ο επιχειρηματίας που εκπροσωπούσε εταιρεία στην οποία με σκανδαλώδη τρόπο το 1992 ο Κ. Μητσοτάκης έδωσε να κατασκευάσει ένα ιδιωτικό εργοστάσιο της ΔΕΗ, στο Λαύριο. Άλλαξε όλες τις προδιαγραφές για το πώς πρέπει να είναι ένα εργοστάσιο και "φωτογράφισε" μία μέθοδο και λειτουργία εργοστασίου που μόνο ο κ. Φλώρος αντιπροσώπευε. Και του έδωσε μεγάλη δουλειά στο Λαύριο».\n«Ακόμη πιο πίσω», συνέχισε, «ο πατήρ Φλώρος ήταν στέλεχος της ΝΔ στα Ιωάννινα, έκανε εργοστάσιο, την Μεταλλευτική Ηπείρου, που επιδοτούσε ο αείμνηστος Ευάγγελος Αβέρωφ ως υπουργός Άμυνας. Έδινε δουλειές του Ελληνικού Στρατού στον φίλο του, μέχρι που πήρε "θαλάσσοδάνεια", έριξε έξω την εταιρεία και έγινε η γνωστή "κοινωνικοποίηση" το 1982-1983 από την κυβέρνηση του ΠΑΣΟΚ», είπε ο κ. Βαξεβάνης, «μιλάμε για τον ορισμό της διαπλοκής».


Ποιες είναι οι ευεργετικές ιδιότητες της β-γλυκάνης; - Ygeiaonline.gr\nΗ Τίνα Καραΐσκου, Διαιτολόγος - Διατροφολόγος, ΒSc, Επιστημονική Συνεργάτης Ομάδας ΛΟΓΩ ΔΙΑΤΡΟΦΗΣ, εξηγεί στο Υγείαonline.gr, τι είναι η β-γλυκάνη και πως μας βοηθά στη μείωση της χοληστερόλης.\nΜπορεί να έχετε ακούσει ότι οι φυτικές ίνες είναι θρεπτικές, αλλά ξέρατε ότι μία από τις πιο σημαντικές είναι η β-γλυκάνη, η οποία μειώνει την χοληστερόλη και ενισχύει την υγεία της καρδιάς;\nΗ β-γλυκάνη βρίσκεται στα δημητριακά αλλά σε μεγάλες ποσότητες περιέχεται κυρίως στην βρώμη, το και το κριθάρι.\nΕίναι πλέον αποδεδειγμένο επιστημονικά, ότι η β-γλυκάνη μειώνει την χοληστερόλη. Μια μελέτη διαπίστωσε ότι η ημερήσια κατανάλωση βρώμης με τουλάχιστον 3 γραμμάρια β-γλυκάνης, μείωσε την κακή χοληστερόλη (LDL) κατά 5-7%.\nΠώς η β-γλυκάνη μειώνει τη χοληστερόλη;\nΤα ευεργετικά αποτελέσματα εξασφαλίζονται με την ημερήσια πρόσληψη 3 γραμμαρίων β-γλυκάνης από βρώμη, πίτυρο βρώμης, κριθάρι, πίτυρο κριθαριού ή από μίγματα των εν λόγω β-γλυκανών σε συνδυασμό με μια ποικίλη ισορροπημένη διατροφή και έναν υγιεινό τρόπο ζωής.\nΕπιστημονική Συνεργάτης Ομάδας ΛΟΓΩ ΔΙΑΤΡΟΦΗΣ


Λαϊκά γλέντια των κ.ο. του ΚΚΕ σε Αλιβέρι, Κύμη, Αιδηψό, Κάρυστο και Πολυδένδρι\n• Λαϊκά γλέντια προγραμματίζουν οι κ.ο. του ΚΚΕ στο πλαίσιο της δίμηνης οικονομικής εξόρμησης του κόμματος και τιμώντας τα 100 χρόνια του ΚΚΕ.\n• Συγκεκριμένα, η κ.ο. Καρύστου του ΚΚΕ, στις 5 Δεκέμβρη, στις 8.30μμ, στην ταβέρνα "Ο Ζούρας".\n• Οι κομματικές οργανώσεις Αλιβερίου - Αυλωναρίου - Κύμης, στις 7 Δεκέμβρη, στις 8.30μμ, στο "Κτήμα Κέκη", στο Νεοχώρι.\n• Οι κομματικές Ιστιαίας - Αιδηψού, στις 9 Δεκέμβρη, στη 1.00 το μεσημέρι στο χωριό Άγιος, στην ταβέρνα "Ο Άγιος".\n• Με επιτυχία η συνεστίαση του ΚΚΕ στο Πολυδένδρι\nΣτο μεταξύ πραγματοποιήθηκε με επιτυχία η συνεστίαση της Κ.Ο. Διονύσου - Βορείων Χωριών, στο Πολυδένδρι, στις 24 Νοέμβρη, στα πλαίσια της δίμηνης οικονομικής εξόρμησης του κόμματος. Η αίθουσα της εκδήλωσης από νωρίς ήταν κατάμεστη από μέλη και φίλους του ΚΚΕ.\nΣτην εκδήλωση απηύθυνε χαιρετισμό ο Μιχάλης Χασιώτης, στέλεχος του ΚΚΕ και δημοτικός σύμβουλος της Λαϊκής Συσπείρωσης, και στη συνέχεια το μουσικό συγκρότημα, με μελωδίες και τραγούδια του αγώνα διασκέδασε τους παραβρισκόμενους.


Το 2ο τουρνουά Δημοτικών σχολείων Καλαμαριάς: O MVP Aλβανός, ο πρώτος σκόρερ Βουλγαράκης και οι "Κέρβεροι" της εστίας, Τριανταφυλλίδης, Σιμώνης (pics) - greekhandball.com\nHome / Διάφορα / ΧΑΝΘ / Το 2ο τουρνουά Δημοτικών σχολείων Καλαμαριάς: O MVP Aλβανός, ο πρώτος σκόρερ Βουλγαράκης και οι "Κέρβεροι" της εστίας, Τριανταφυλλίδης, Σιμώνης (pics)\nΤο 2ο τουρνουά Δημοτικών σχολείων Καλαμαριάς: O MVP Aλβανός, ο πρώτος σκόρερ Βουλγαράκης και οι "Κέρβεροι" της εστίας, Τριανταφυλλίδης, Σιμώνης (pics)\nΒασίλης Ριζάς April 28, 2020 Διάφορα, ΧΑΝΘ\nΣυνεχίζονται τα αφιερώματα στα τουρνουά των Δημοτικών σχολείων του Δήμου Καλαμαριάς από την σελίδα της ΧΑΝΘ στο Facebook. Αυτή τη φορά η ομάδα της Θεσσαλονίκης μας "ταξιδεύει" στο 1991, χρονιά κατά την οποία πραγματοποιήθηκε το 2ο τουρνουά. Συνολικά σ΄ αυτό διεξήχθησαν 48 παιχνίδια, ενώ συμμετείχαν 290 μικροί αθλητές από είκοσι σχολεία. Οι φάσεις των προημιτελικών, των ημιτελικών και των τελικών έγιναν σε κανονικό γήπεδο ενώ καλύτερος παίκτης της διοργάνωσης ψηφίστηκε ο σπουδαίος Αλέξης Αλβανός. Ακολουθεί αναλυτικά το αφιέρωμα της ΧΑΝΘ:\n"Το 2ο τουρνουά χάντμπολ Δημοτικών σχολείων του Δήμου Καλαμαριάς\nΗ επιτυχία του 1ου Τουρνουά Χάντμπολ Δημοτικών Σχολείων του Δήμου Καλαμαριάς ήταν μάλλον … απρόσμενη ωστόσο «άνοιξε την όρεξη» μας και δημιούργησε προσδοκίες. Η επόμενη διοργάνωση έπρεπε να ξεπεράσει την προηγούμενη ! Για να συμβεί όμως αυτό έπρεπε να γίνουν αλλαγές. Και έγιναν καθώς με την έναρξη της αγωνιστικής περιόδου 1990-1991 συστάθηκε εκ νέου η οργανωτική επιτροπή. Ο Μιχάλης Μιχαηλίδης πήρε «θέση» μαζί με τους Κώστα Κατσίκη, Στέφανο Καραχάλιο, Απόστολο Παπαδόπουλο, Νίκο Τσιγαρίδα και Μανώλη Ανδρεαδάκη. Οι ρόλοι μας έγιναν περισσότερο ευδιάκριτοι και αυτό βοήθησε ώστε ως συντονιστής, και υπεύθυνος της διοργάνωσης, παρέμεινε ο Γιώργος Βασιλειάδης. Επίσης καθιερώσαμε πλάνο εβδομαδιαίων συναντήσεων, στη Χ.Α.Ν. Καλαμαριάς, προκειμένου να παίρνονται αποφάσεις και να ελέγχονται τα χρονοδιαγράμματα υλοποίησης των ενεργειών μας. Βέβαια το «μεγάλο κέρδος» για το τμήμα μας ήταν το ότι δημιουργήθηκαν νέες θέσεις και στην προπονητική μας ομάδα. Ο Στέφανος Καραχάλιος ανέλαβε τη νεοσύστατη ομάδα Μίνι, ο Μιχάλης Μιχαηλίδης την προπόνηση των τερματοφυλάκων ενώ η ομάδα Παίδων πέρασε στα χέρια του Κώστα Κατσίκη. Με πέντε (5) προπονητές στη θέση των δύο (2) η ομάδα μας περίμενε ένα καλύτερο μέλλον. Ο Δήμος Καλαμαριάς παρέμενε σταθερός συμπαραστάτης μας και οι πόρτες των Γραφείων των Διευθυντών στα Δημοτικά Σχολεία είχαν πλέον ευκολότερη πρόσβαση. Όμως και πάλι βλέπαμε πως έπρεπε να υπάρξουν και άλλες καινοτομίες μέχρι να αλλάξει «επίπεδο» η διοργάνωση.\nΚαινοτομία νο1. : ο Υποτομέας Χειροσφαίρισης του Τ.Ε.Φ.Α.Α. / Α.Π.Θ.\nΤη διοργάνωση του 1ου Τουρνουά Χάντμπολ Δημοτικών Σχολείων του Δήμου Καλαμαριάς την είχε παρακολουθήσει ο Λέκτορας του Τ.Ε.Φ.Α.Α./Α.Π.Θ., Χρήστος Κοτζαμανίδης, καθώς είχε προσκληθεί, στους Τελικούς, με την ιδιότητα του Επιστημονικού Συνεργάτη της Ομοσπονδίας Χειροσφαίρισης Ελλάδας (Ο.Χ.Ε.). Ο καταλυτικός ρόλος του στη διοργάνωση οφείλεται στο ότι την ίδια περίοδο ήταν ο Υπεύθυνος του Υποτομέα Χειροσφαίρισης. Η ιδέα που συζητήθηκε μαζί του «έμοιαζε» να είναι πολύ τολμηρή τόσο για την εποχή όσο και για να πετύχει: “Η Ειδικότητα να επισκεφτεί τα σχολεία ώστε να διδάξει το άθλημα, να ενθαρρύνει τη συμμετοχή και να οργανώσει τις ομάδες, βοηθώντας έτσι τους καθηγητές φυσικής αγωγής σε κάθε σχολείο… ”.\nΟ ίδιος σήμερα, 30 χρόνια μετά, με αφοπλιστική ειλικρίνεια διαπιστώνει : “Το να φεύγουν οι φοιτητές από τους χώρους της σχολής και να επισκέπτονται τα δημοτικά σχολεία της Καλαμαριάς ήταν κάτι που δεν προβλέπονταν στο πρόγραμμα σπουδών των Τ.Ε.Φ.Α.Α. και κατά μία έννοια αυθαιρέτησα αλλά όταν ηγείσαι κάπου, οφείλεις να είσαι ανοιχτόμυαλος και τολμηρός και εγώ ποτέ δεν μετάνιωσα για το τόλμημα εκείνο. Είχε άλλωστε για όλους σπουδαία αποτελέσματα.”\nΚάπως έτσι περιμέναμε να τελειώσει η Εξεταστική του Φεβρουαρίου για να πάνε οι φοιτητές της Ειδικότητας, σε ζευγάρια, στις αυλές των σχολείων. Στόχος τους, σε κάθε περίπτωση, η δημιουργία ομάδας και η εκπαίδευση των παιδιών προκειμένου να έχουν όσο το δυνατόν μεγαλύτερη ετοιμότητα για τους αγώνες του Μαΐου! Βέβαια και όπως αποδείχτηκε πολλοί από αυτούς βρήκαν μια πρώτης τάξεως ευκαιρία για πρακτική επί της ….θεωρίας. Επίσης δεν είναι υπερβολή το ότι πούμε πως το μικρόβιο της ενασχόλησης με την προπονητική του αθλήματος μας αρκετοί το «κόλλησαν» σε αυτές τις περιόδους…\nΚαινοτομία νο2. : Ένα σύστημα διεξαγωγής αγώνων που ήταν…..όλα τα λεφτά !\nΜε τον απολογισμό του προγράμματος αγώνων της πρώτης διοργάνωσης εντοπίσαμε δύο γεγονότα που έπαιξαν ιδιαίτερο ρόλο στην επιτυχία του και που ευτυχώς καταφέραμε και να τα αξιολογήσουμε, όπως αποδείχτηκε, ορθά. Το πρώτο αφορούσε το ότι τα «πολλά παιχνίδια» ήταν «κάτι» θετικό και ενθουσίαζε τα παιδιά. Γι’ αυτό έπρεπε να συνεχίσουν να είναι «πολλά παιχνίδια». Το δεύτερο αφορούσε τα δύο (2) Σαββατοκύριακα που αποδείχτηκαν, στην πράξη, πολύ μικρό διάστημα για να χωρέσουν το πρόγραμμα αγώνων μιας τέτοιας διοργάνωσης. Όταν, μάλιστα, ολοκληρώθηκαν οι δηλώσεις συμμετοχής ο αριθμός των Δημοτικών Σχολείων και έφτασε στα είκοσι (20), από τα είκοσι και τρία (23), Δημοτικά του Δήμου Καλαμαριάς είδαμε την ευκαιρία! Αριθμός ρεκόρ μεν αλλά και αρκετά «βολικός». Γι’ αυτό έπρεπε να «αλλάξει» το Σύστημα των Αγώνων. Δημιουργήσαμε τέσσερις (4) Ομίλους των πέντε (5) Δημοτικών Σχολείων, άρα τέσσερις (4) αγωνιστικές στη Φάση των Ομίλων. Αυτό ήταν βολικό γιατί επέτρεπε να γίνεται κάθε μέρα ένα παιχνίδι για κάθε σχολείο και την πολυτέλεια μίας ημέρας ρεπό. Πρόκριση στα προημιτελικά έπαιρναν τα δύο (2) πρώτα Δημοτικά Σχολεία από κάθε όμιλο οπότε έτσι διασφαλίζονταν το ….κίνητρο. Το Σάββατο ορίστηκαν οι τέσσερις (4) Προημιτελικοί και οι Αγώνες Κατάταξης από τη Θέση 5 έως και τη Θέση 8. Το πρωί της Κυριακής οι Ημιτελικοί και το απόγευμα οι Τελικοί! Το 2ο Τουρνουά Χάντμπολ Δημοτικών Σχολείων του Δήμου Καλαμαριάς έγινε το «Πρωτάθλημα των Δημοτικών» και καθιερώνονταν ως γεγονός με διάρκεια μιας ολόκληρης εβδομάδας. Το κέρδος ,εκ του αποτελέσματος, ανυπολόγιστο. Δημιουργήθηκε τεράστιο ενδιαφέρον ενώ ο ανταγωνισμός μεταξύ των ομάδων των Σχολείων ποτέ δεν ξεπέρασε τα όρια. Το πρόβλημα βέβαια που έπρεπε να ξεπεράσουμε ήταν το κατά πόσο οι Διευθυντές των σχολείων θα επέτρεπαν στην ομάδα, των μαθητών, του Σχολείου να βγαίνει κάθε τόσο … «εκτός» Σχολείου. Τότε είχαμε άγνοια κινδύνου … Στην πορεία όμως το Τουρνουά έγινε τόσο «μεγάλο γεγονός» στην Καλαμαριά, που υπήρξαν Διευθυντές που οργάνωναν την εκδρομή ολόκληρου του σχολείου για να παρακολουθήσει το παιχνίδι της σχολικής ομάδας. Ειδικότερα όταν κρίνονταν προκρίσεις στους Τελικούς !!!!!\nΈνας απολογισμός πραγματικό χρυσάφι\nΤο 2ο Τουρνουά Δημοτικών Σχολείων του Δήμου Καλαμαριάς πραγματοποιήθηκε το διάστημα από 13 έως 19 Μαΐου του 1991 και συμμετείχαν μόνο αγόρια.\nΣτο Αγωνιστικό Πρόγραμμα πραγματοποιήθηκαν 48 παιχνίδια ενώ συμμετείχαν συνολικά 290 αγόρια των Ε’ και Στ’ τάξεων από είκοσι (20) Δημοτικά Σχολεία.\nΟι αγώνες της Φάσης των Ομίλων έγιναν, και πάλι, σε γήπεδο «μικρών» διαστάσεων ενώ στις επόμενες Φάσεις (Προημιτελικοί, Ημιτελικοί και Τελικοί Αγώνες) χρησιμοποιήθηκε το «κανονικό» γήπεδο.\nΜε την ολοκλήρωση της διοργάνωσης συγκροτήθηκε η Ομάδα Επίλεκτων αποτελούμενη από τριάντα (30) μαθητές γεννημένους του έτος 1979. Ωστόσο λόγω του ότι έπρεπε να αγωνίζονται στην ίδια ηλικιακή ομάδα με «μεγαλύτερους», δηλαδή με τους γεννημένους το έτος 1978, ουσιαστικά πολύ λίγα από τα παιδιά αυτά εντάχθηκαν στη Χ.Α.Ν.Κ. αφού υπήρχε πλέον πληθώρα παιδιών.\nΝικητής της διοργάνωσης αναδείχτηκε το 5ο Δημοτικό Σχολείο.\nΤη 2η και την 3η Θέση κατέκτησαν, αντίστοιχα, το 6ο και το 21ο Δημοτικό Σχολείο.\nΚαλύτεροι Τερματοφύλακες της διοργάνωσης αναδείχθηκαν οι Β. Τριανταφυλλίδης (11ο Δημοτικό Σχολείο) και Ν. Σιμώνης (14ο Δημοτικό Σχολείο).\nΚαλύτερος Παίκτης (MVP) της διοργάνωσης ψηφίστηκε ο Αλέξης Αλβανός (15ο Δημοτικό Σχολείο)\nΠρώτος Σκόρερ της διοργάνωσης αναδείχθηκε ο Βουλγαράκης (21ο Δημοτικό Σχολείο).\nΚεντρικός Χορηγός παρέμεινε η οινοβιομηχανία Tsantali ενώ προστέθηκαν η Ελληνική Εταιρεία Εμφιάλωσης 3 Ε, η Appia Τours, η Express Service και η βιοτεχνία αθλητικού εξοπλισμού Figli.\nΤο 2ο τουρνουά Δημοτικών σχολείων Καλαμαριάς: O MVP Aλβανός, ο πρώτος σκόρερ Βουλγαράκης και οι "Κέρβεροι" της εστίας, Τριανταφυλλίδης, Σιμώνης (pics) Reviewed by Βασίλης Ριζάς on April 28, 2020 Rating: 5


Έξι ακόμα υποψήφιοι για τη δημοτική "Ανεξάρτητη Δημοτική Κίνηση Πολιτών" του Π. Μαντά\nΑρχική Β.Κυνουρίας Έξι ακόμα υποψήφιοι για τη δημοτική “Ανεξάρτητη Δημοτική Κίνηση Πολιτών” του Π....\nΈξι ακόμα υποψήφιοι για τη δημοτική “Ανεξάρτητη Δημοτική Κίνηση Πολιτών” του Π. Μαντά\nΈξι ακόμα υποψήφιοι για τη δημοτική μας παράταξη. Άνθρωποι από διαφορετικούς πολιτικούς και κοινωνικούς χώρους. Η διάθεση της προσφοράς στο Δήμο, μας ενώνει.. Άννα, Γιάννη, Πηνελόπη, Νίκο, Σοφία και Χρήστο, καλό μας αγώνα και καλή μας επιτυχία.. — μαζί με Nikolaos Kotsonis, Πηνελόπη Μαυριά, Thodoris Kremidas και Sofi Chriss\nΠροηγούμενο άρθροΣήμερα 12/4: “Χορευτικό ταξίδι στη παράδοση”πλατεία Αγ. Άνδρέα\nΕπόμενο άρθροΠέτρος Τατούλης «Δεν μπορεί μια φιλελεύθερη κεντροδεξιά παράταξη να έχει μονίμως ένα φοβικό σύνδρομο»\nΣεξουαλικές παρενοχλήσεις και εκφοβισμοί: Η «σκληρή» διαδικτυακή πραγματικότητα των παιδιών\nΔείτε την κοπή πίτας, του Πανθυρεατικού (videos & photos)\nΤον Άγιο Πέτρο επισκέφθηκε χθες ο Γ.Καμπύλης,σήμερα το βράδυ στο Ξηροπήγαδο


«Τα Ορλωφικά μέσα από τα μάτια των Ρώσων ιστορικών»-Σεμινάριο Ιστορίας, Παρασκευή, 16-3-2018 - Press Publica | Δημοσιογραφία για το δημόσιο συμφέρον\nΑρχική Επιλογές Ιστορία «Τα Ορλωφικά μέσα από τα μάτια των Ρώσων ιστορικών»-Σεμινάριο Ιστορίας, Παρασκευή, 16-3-2018\n«Τα Ορλωφικά μέσα από τα μάτια των Ρώσων ιστορικών»-Σεμινάριο Ιστορίας, Παρασκευή, 16-3-2018\nΤο Σεμινάριο Ιστορίας του Ελεύθερου Πανεπιστημίου του δ. Κηφισιάς, που διοργανώνουμε την Παρασκευή 16 ΜΑΡΤΊΟΥ [7.00-8.30 μ.μ. στη Βιβλιοθήκη του Δήμου Κηφισιάς (Έπαυλη Δροσίνη) Αγ. Θεοδώρων & Κυριακού] θα είναι αφιερωμένο σε ένα από τα μεγάλα ιστορικά γεγονότα που προηγήθηκαν της Επανάστασης του 1821 και σχετίζονταν με την προσπάθεια της Ρωσίας βρει διέξοδο προς τη Μεσόγειο. Μια προσπάθεια που συνεχίζεται έως τις μέρες μας και με αφορμή τις εξελίξεις στο συριακό μέτωπο, ίσως για πρώτη φορά μπορεί να την ολοκληρώσει,.\nΘα παρουσιάσει τη ρωσική ματιά σε εκείνα τα γεγονότα που ονομάστηκαν «Ορλωφικά» και συνήθως καταγράφονται από την ελληνική ιστοριογραφία με έναν αρκετά εθνοκεντρικό τρόπο.\nΑκριβώς η ευρύτητα εκείνης της αντιπαράθεσης που άφησε έντονα τα ίχνη της στην ιστορία, την πολιτική και την διεθνή οικονομία, του Α’ Ρωσο-Οθωμανικού πολέμου 1768-1774, θα παρουσιαστεί στο Σεμιναριο.\nΘα παρουσιαστούν εκείνα τα στοιχεία που προηγήθηκαν, προετοίμασαν και πραγματοποίησαν τα διαδραματισθέντα κατά το μικρό διάστημα (περίπου Φεβρουαρίου-Μάιο 1770). Καθως και οι επιπτώσεις των γεγονότων αυτών, που αφορούν άμεσα στην Ελλάδα και τον περίγυρό της, τοποθετώντας τα όμως και «φιλτράροντάς» τα μέσα από τις διεθνείς δραστηριότητες, σχέσεις και εξελίξεις, συνολικά, της περιόδου του Α’ Ρωσο-Οθωμανικού πολέμου.\nΗ αναφορά θα επικεντρωθεί περισσότερο στις συνθήκες, στις ισορροπίες δυνάμεων της εποχής, στη ρωσική εξωτερική πολιτική, τις επιδιώξεις της και τις επιπτώσεις της στον ελλαδικό και ευρύτερο βαλκανικό χώρο και λιγότερο στις πολεμικές επιχειρήσεις της περιόδου. Επίσης, θα γίνει αναφορά στις επιπτώσεις των πολεμικών γεγονότων και της ειρήνης που επακολούθησε, της γνωστής με την ονομασία Συνθήκη Κιουτσούκ Καϊναρτζί (1774).\nΗ παρουσίαση θα βασιστεί, πέραν των ελληνικών, σε αρχειακές ιστορικές πληροφορίες από τη ρωσική ιστοριογραφία και από τα Ρωσικά Ιστορικά Κρατικά Αρχεία (ΡΙΚΑ), τα οποία σήμερα είναι πλέον προσβάσιμα.\nΠροηγούμενο άρθροΣυνεργάτες Σαμαρά για Novartis: Τα νέα στοιχεία διαψεύδουν τα παλιά\nΕπόμενο άρθροΠειθαρχική δίωξη σε Σαββίδη και ΠΑΟΚ-Κίνδυνος και για υποβιβασμό!


ΙΕΕΣ Monthly Export Report - October 2015\nMonthly Export Report 11\nΟι ελληνικές και ευρωπαϊκές εξαγωγές το οκτάμηνο Ιαν-Αύγ 2015\nΣτις αγορές του εξωτερικού το ελληνικό ρόδι\nΑρνητική κατά 1,5% η καθαρή ροή της χρηματοδότησης προς τον εγχώριο ιδιωτικό τομέα τον Σεπτέμβριο 2015, σύμφωνα με τελευταία στοιχεία της ΤτΕ\nΟι προτάσεις του ΣΕΒΕ για τον νέο\n"Παρά τα μεγάλα προβλήματα της ελληνικής οικονομίας με πιο πρόσφατο αυτό των capital controls, οι ελληνικές εξωστρεφείς επιχειρήσεις στην πλειοψηφία τους αντέχουν και συνεχίζουν την προσπάθειά τους να είναι παρούσες στις αγορές του εξωτερικού. Είναι όμως επιβεβλημένη πλέον η άμεση εφαρμογή πρωτοβουλιών και δράσεων για την περαιτέρω χαλάρωση των κεφαλαιακών ελέγχων για εισαγωγές πρώτων υλών και ενδιάμεσων προϊόντων, την ενίσχυση της ρευστότητας και χρηματοδότησης των επιχειρήσεων, την απλούστευση της γραφειοκρατίας σε όλα τα επίπεδα και γενικότερα τη διασφάλιση κατά το δυνατό ενός ευνοϊκότερου επιχειρηματικού περιβάλλοντος για τις παραγωγικές και εξαγωγικές επιχειρήσεις. Ο ΣΕΒΕ αναμένει από τη νέα Κυβέρνηση να ενισχύσει την ελληνική παραγωγή και την εξωστρέφεια, αξιοποιώντας, μεταξύ άλλων, το νέο ΕΣΠΑ και το νέο επενδυτικό νόμο.\nΤέλος, αιτήματα του ΣΕΒΕ αποτελούν ο άμεσος έλεγχος και εκκαθάριση-περαίωση εκκρεμοτήτων παλαιότερων αναπτυξιακών νόμων και η παράταση της διάρκειας ισχύος των νόμων 3299/04 και 3908/11 μέχρι την 31/12/17, χωρίς όρια και προϋποθέσεις."\nΤο σύνολο των προτάσεων του ΣΕΒΕ μπορείτε να δείτε εδώ.\nΟι ελληνικές και ευρωπαϊκές εξαγωγές το οκταμηνο Ιαν-Αύγουστος 2015\nΟι ευρωπαϊκές εξαγωγές αγαθών το οκτάμηνο Ιαν-Αύγουστος 2015 ενισχύθηκαν κατά 7% συγκριτικά με το αντίστοιχο διάστημα πέρσι. Να σημειωθεί ότι στο σύνολο των 28 κρατών-μελών, τα 23 κατέγραψαν αύξηση στις εξαγωγές τους, η Λετονία στασιμότητα και μόλις 4 πτώση το οκτάμηνο 2015. Πιο αναλυτικά, σύμφωνα με τα πρόσφατα δημοσιευμένα στοιχεία της Eurostat, μεγαλύτερη αύξηση εξαγωγών σημείωσαν οι χώρες Κύπρος (+25%), Ιρλανδία (+21%), Ην. Βασίλειο (+11%) και Κροατία (+11%). Στον αντίποδα, μεγαλύτερη μείωση εξαγωγών καταγράφηκε στα κράτη-μέλη Λιθουανία (-5%), Ελλάδα (-3%), Φιλανδία (-3%) και Εσθονία (-2%). Κλαδικά, στις εξαγωγές των Ευρωπαϊκών κρατών – μελών προς τρίτες χώρες, με ταχύτερους ρυθμούς κινήθηκαν οι εξαγωγές χημικών προϊόντων (+15%) και μηχανημάτων-οχημάτων και τροφίμων-ποτών (6%), ενώ ισχυρή πτώση σημειώθηκε στις εξαγωγές πετρελαιοειδών (-21%).\nΣε ό,τι αφορά τις ελληνικές εξαγωγές, παρόλο που παρουσιάζουν τη δεύτερη μεγαλύτερη μείωση στην Ευρώπη, η κάμψη αυτή είναι συγκυριακή και οφείλεται στη μεγάλη εξάρτηση των εξαγωγών από τα πετρελαιοειδή που, λόγω της τιμής του πετρελαίου, είναι σε αξία μειωμένες. Η πορεία των υπόλοιπων κλάδων είναι ανοδική και σε ορισμένες περιπτώσεις έντονα ανοδική. Συγκεκριμένα, συνεχίζοντας την ανοδική τους πορεία από την αρχή του έτους, οι εξαγωγές χωρίς πετρελαιοειδή τον Αύγουστο ενισχύθηκαν περαιτέρω κατά 6,8% και στο διάστημα Ιαν-Αύγουστος κατά 12,3%.\nΚλαδικά, οι εξαγωγές αγροτικών προϊόντων παρουσίασαν ιδιαίτερα θετικές επιδόσεις, με τον ρυθμό αύξησής τους να ενισχύεται σημαντικά κατά 17,4% στο εξεταζόμενο διάστημα. Στη μεταβολή αυτή συνέβαλαν κυρίως τα λίπη-έλαια (+203%), αλλά και τα ποτά-καπνά (+23%) και τα τρόφιμα (+4%). Οι εξαγωγές πρώτων υλών υπολογίζονται σε €628 εκατ., αυξημένες κατά 5,4% από το οκτάμηνο 2014. Οι εξαγωγές βιομηχανικών προϊόντων κινούνται ανοδικά, με ρυθμό 10,7%. Ιδιαίτερα θετική είναι η συμβολή των μηχανημάτων & υλικού μεταφορών (+19,2%) και των βιομηχανικών ειδών ταξιν. κατά α’ ύλη (+16,3%), ενώ τα χημικά προϊόντα κατέγραψαν μικρότερη αύξηση εξαγωγών (1,7%).\nΗ βιομηχανική παραγωγή στην Ευρωζώνη μειώθηκε κατά 0,5% σε μηνιαία βάση τον Αύγουστο\nΣτη Γερμανία ο δείκτης ZEW για τις οικονομικές προσδοκίες μειώθηκε τον Σεπτέμβριο στις 1,9 μονάδες από τις 12,1 που ήταν τον προηγούμενο μήνα.\nΣτις ΗΠΑ ο δείκτης μεταποίησης του ISM μειώθηκε από τις 51,1 στις 50,2 μονάδες, στο χαμηλότερο επίπεδο από το Μάιο 2013.\nΗ Λαϊκή Τράπεζα της Κίνας (PBOC) προχώρησε αιφνιδιαστικά σε νέα μείωση των επιτοκίων. Συγκεκριμένα, η PBOC μείωσε κατά 25 μονάδες το βασικό επιτόκιο δανεισμού ενός έτους, φτάνοντάς το στο 4,35%, ενώ το επιτόκιο καταθέσεων ενός έτους, έπιασε το 1,5%.\nΣτη Ν. Κορέα, ο πληθωρισμός το Σεπτέμβριο μειώθηκε οριακά στο 0,6%, ενώ οι εξαγωγές μειώθηκαν σε ετήσια βάση κατά 8,3%.\nΣτην Ιαπωνία, η βιομηχανική παραγωγή και οι εξαγωγές παρουσίαστηκαν πιο αδύναμες από το αναμενόμενο τον Αύγουστο. Παράλληλα, αρνητικός μετά από 2 χρόνια καταγράφηκε ο δομικός πληθωρισμός της Ιαπωνικής οικονομίας.\nΠαγκόσµιος παίκτης αρχίζει σταδιακά να γίνεται το ελληνικό ρόδι. Σύµφωνα µε τον διευθυντή του Α.Σ. Παραγωγών Οπωροκηπευτικών Αγ. Αθανασίου ∆ράµας, κ. Παναγιώτη Αθανασιάδη, η ζήτηση του διεθνώς, τόσο για το νωπό ρόδι όσο και για το χυµό είναι τον τελευταίο καιρό αυξημένη.\nΜάλιστα, για το 2015 η ζήτηση είναι αυξηµένη και από νέες αγορές, κυρίως του Αραβικού κόσµου, εκτός από τις παραδοσιακές αγορές, όπως είναι η Γερµανία, η Μεγάλη Βρετανία και οι χώρες της Ανατολικής Ευρώπης. Ωστόσο φέτος η ελληνική παραγωγή είναι μειωμένη, κατά 30-40%, στους 10.000 τόνους.\nΣύμφωνα με τον κ. Αθανασιάδη και σχετικό ρεπορτάζ της εφημερίδας Agrenda, οι τιµές που έδωσε φέτος ο Συνεταιρισµός κυµάνθηκαν µεταξύ 50-60 λεπτών το κιλό για τα πρώτης ποιότητας και στα 20 για τα β’.\nΣηµειώνεται επίσης, ότι τα περισσότερα ρόδια της περιοχής κατατάσσονται σε αυτά της β’ ποιότητας, που προορίζονται δηλαδή για χυµό, λόγω του ότι τα δέντρα είναι ακόµα νεαρά. Για αυτό είναι ιδιαίτερα ευαίσθητα στις έντονες καιρικές συνθήκες, µε αποτέλεσµα φέτος η παραγωγή να είναι µειωµένη.\nΤον Σεπτέμβριο του 2015, o ετήσιος ρυθμός μεταβολής της συνολικής χρηματοδότησης του εγχώριου ιδιωτικού τομέα διαμορφώθηκε σε -1,5%, από -1,6% τον προηγούμενο μήνα, υπογραμμίζει η Τράπεζα της Ελλάδος.\nΜε βάση τα στοιχεία της ΤτΕ, η μηνιαία καθαρή ροή της συνολικής χρηματοδότησης προς τον εγχώριο ιδιωτικό τομέα ήταν αρνητική κατά 293 εκατ. ευρώ, έναντι αρνητικής καθαρής ροής 710 εκατ. ευρώ τον προηγούμενο μήνα.\nΗ μηνιαία καθαρή ροή της χρηματοδότησης προς τις επιχειρήσεις, τον Σεπτέμβριο του 2015, ήταν αρνητική κατά 51 εκατ. ευρώ, έναντι αρνητικής καθαρής ροής 422 εκατ. ευρώ τον προηγούμενο μήνα, ενώ ο ετήσιος ρυθμός μεταβολής διαμορφώθηκε στο 0,0% έναντι -0,2% τον προηγούμενο μήνα.\nΤον Σεπτέμβριο του 2015, η μηνιαία καθαρή ροή της χρηματοδότησης προς τους ελεύθερους επαγγελματίες, αγρότες και ατομικές επιχειρήσεις ήταν αρνητική κατά 5 εκατ. ευρώ, έναντι αρνητικής καθαρής ροής 20 εκατ. ευρώ τον προηγούμενο μήνα, ενώ ο ετήσιος ρυθμός μεταβολής διαμορφώθηκε στο -1,1%, από -0,6% τον Αύγουστο του 2015.\nΑρνητική κατά 237 εκατ. ευρώ ήταν η μηνιαία καθαρή ροή της χρηματοδότησης προς τους ιδιώτες και τα ιδιωτικά μη κερδοσκοπικά ιδρύματα τον Σεπτέμβριο του 2015, έναντι αρνητικής καθαρής ροής 267 εκατ. ευρώ τον προηγούμενο μήνα και ο ετήσιος ρυθμός μεταβολής διαμορφώθηκε στο -3,2%, από -3,1% τον Αύγουστο του 2015.


ΣΙΝΕΜΑ Η επιστροφή - του Alejandro Gonzalez Inarritu | MiC - GREEK MUSIC MAGAZINE\nThe Revenant [2015 ΗΠ, 156λ] Αλεχάντρο Γκονζάλεζ Ινιαρίτου\nΕίναι η δίψα για εκδίκηση ικανή να σε κρατήσει στη ζωή όταν όλα τα άλλα που μετράνε για σένα έχουν χαθεί; Του Κώστα Καρδερίνη\nΕίναι η δίψα για εκδίκηση ικανή να σε κρατήσει στη ζωή όταν όλα τα άλλα που μετράνε για σένα έχουν χαθεί; Θα μου πείτε ότι αυτό το έργο το 'χετε ξαναδεί αλλά όταν το τιμόνι βαστάει ο Ινιαρίτου [Σκυλίσιες αγάπες, 21 γραμμάρια, Βαβέλ, Biutiful, Μπέρντμαν] αυτή η σκέψη είναι άκυρη.\nΒρισκόμαστε στα 1820κάτι, είμαστε κυνηγοί δερμάτων, ο χειμώνας είναι βαρύς και οι κακοί ινδιάνοι, βαλτοί και από τους γάλλους, μας σκοτώνουν σαν τα σκυλιά για να μας πάρουν το εμπόρευμα. Κι εμείς όμως δεν είμαστε καλύτεροι. Εκτός ίσως από τον, διάφανο σαν το γυαλί, Χιου Γκλας [Leonardo DiCaprio], ο οποίος εγκλημάτησε μόνο για να προστατέψει την οικογένειά του. Έχει ήδη υποστεί μια βαριά απώλεια και μετά το πρώτο μισάωρο η μοίρα του επιφυλάσσει δυο πολύ τραγικές συναντήσεις. Η πρώτη θα τον φέρει στα όρια ζωής-θανάτου και η δεύτερη θα τον αποτελειώσει. Όμως σαν το κακό σκυλί που ψόφο δεν έχει, αυτός θα νεκραναστηθεί και θα κυνηγήσει τον δεύτερο υπαίτιο της καταστροφής του, ονόματι Φιτζέραλντ [Tom Hardy].\nΟι πορείες τους, μέχρι να ξανασυναντηθούν και να μονομαχήσουν ως αντίπαλες στάσεις ζωής, καταγράφονται σε παράλληλο μοντάζ, μέσα σε χιονισμένα και επιβλητικά τοπία, μαγευτική να τη βλέπεις άγρια φύση αλλά σίγουρα οδυνηρή ακόμη και για ένα συνεργείο πλήρως εξοπλισμένο. Τα χιόνια του Κάλγκαρι σε όλο τους το φόρτε και οι "ήρωες" να βολοδέρνουν στα ψηλά βουνά ή στον παγωμένο ορμητικό ποταμό Μιζούρι και να προσπαθούν να γλιτώσουν το τομάρι τους και το σκαλπ τους, ενώ εμείς απολαμβάνουμε τη σκληρότητα και το υπερθέαμα σε εναλλασσόμενες δόσεις συνολικής διάρκειας δυόμισι ωρών.\nΑν έχετε κατασταλάξει ότι έτσι, βρόμικα και αιματηρά, κερδήθηκε η Άγρια Δύση τότε θα σας πω ότι εδώ υπάρχει και η άλλη πλευρά. Κρυμμένα μέσα σε ανθρώπους σαν τον Γκλας βρίσκονται το κοινωνικό συμβόλαιο, η λαϊκή ετυμηγορία, η αλληλεγγύη, η προστασία του φυσικού πλούτου κ.α.π. που τον κάνουν να ξεχωρίζει από τον σωρό. Να πω επίσης ότι είναι οραματιστής, βλέπει οράματα που τον καθοδηγούν και τον κρατάνε ζωντανό και κλοτσώντα.\nΓύρω τους είναι κι άλλοι, εκατοντάδες, κομπάρσοι και μη, περαστικοί και μη, σ' αυτή τη δύσκολη ζωή. Ξεχωρίζω τον γιο του Brendan Gleeson, Domhnall [στο Μπρούκλιν αναγνωρίζεται ευκολότερα], τον Will Poulter και τον Lukas Haas σε εξίσου κομβικούς περιφερειακούς ρόλους [Μπρίτζερ και Τζόουνς]. Και, υπεράνω όλων, οι πολλοί αυθεντικοί ινδιάνοι, καλοί και κακοί, δίκαιοι και άδικοι, αδικημένοι και αδικημένοι, άγριοι και εξαγριωμένοι.\nΣημαντικότατο ατού της ταινίας είναι η μουσική επένδυση. Αριστουργηματική, υποβλητική, ενίοτε κόβει παγερές ανάσες, άλλοτε συμφύρεται με τους φυσικούς υπερμεγέθεις ήχους των υπερφυσικών δυνάμεων της φύσης κι άλλοτε υπογραμμίζει ή σχολιάζει τα τεκταινόμενα. Οι δυο βασικοί υπογράφοντες την "ενορχήστρωση" είναι οι Ryuichi Sakamoto και Alva Noto αλλά τους σιγοντάρουν κι άλλοι σπουδαίοι μουσικοί: Vladislav Delay, Ryoji Ikeda, Hildur Gudnadottir, Olivier Messiaen, John Luther Adams.\nΣυνολικά έχουμε μια σπουδαία ταινία που ανορθώνει -κι αυτή, ναι κι αυτή- το πεσμένο γόητρο και το καταρρακωμένο φρόνιμα των αμερικανών θεατών [γίνεται κι αλλιώς, το καταρρακωμένο γόητρο και το πεσμένο φρόνιμα].


Εγκαινιάστηκε το κέντρο νεολαίας & πληροφόρησης στο Καλλίθηρο | Karditsa News\nΣτο Καλλίθηρο την έδρα του Δήμου Ιτάμου εγκαινιάστηκε την Κυριακή και ώρα 11π.μ. το Κέντρο Νεολαίας και Πληροφόρησης. Το Κέντρο είναι ένας χώρος που θα συνδυάζει τη δημιουργικότητα, την πληροφόρηση και την ψυχαγωγία. Στα εγκαίνια του Κέντρου ο Δήμαρχος Τσαντήλας είπε:\n«Εγκαινιάζουμε σήμερα, ένα από τα πρώτα στην Ελλάδα, «Κέντρο Νεολαίας κ Πληροφόρησης» με στόχους:\n1ον Την έγκυρη και έγκαιρη πληροφόρηση των νέων και ανέργων του Δήμου σε θέματα που τους αφορούν: «Προγράμματα δημιουργίας νέων θέσεων εργασίας, Προκηρύξεις θέσεων, Επιδοτούμενα προγράμματα από το Δημόσιο, ΔΕΚΟ, Τράπεζες, Leader+, και Προγράμματα για νέους Αγρότες κ Κτηνοτρόφους, Προγράμματα ψυχαγωγίας (Κοινωνικός Τουρισμός, δράσεις νέας γενιάς κ.α.). Προγράμματα για άτoμα ΑΜΕΑ».\n2ον Την οργάνωση ενός χώρου συνεύρεσης της νεολαίας του Καλλιθήρου και του Δήμου.\n3ον Να γίνει μια πλήρης καταγραφή των νέων του Δήμου, ώστε να μεταφέρετε γρήγορα η πληροφόρηση. Στην ολοκλήρωση του έργου θέλω να ευχαριστήσω την Γ.Γ. Νέας Γενιάς για την διάθεση 3.000€ και την Αναπτυξιακή Δημοτική Επιχ/ση Ιτάμου.\nΟ Δήμος Ιτάμου, δεν είναι « ο έμπορος Ελπίδων και Προσδοκιών» δεν εκμεταλλευτήκαμε την ανάγκη της νεολαίας για εργασία. Δεσμευτήκαμε να δώσουμε στη νεολαία και τους δημότες την πληροφόρηση και να ανοίγουμε δρόμους. Θεωρούμε ότι η «Γνώση είναι Δύναμη» και αυτό έχουμε υποχρέωση να δώσουμε στους νέους μας.\nΤο Κέντρο Νεολαίας στο Καλλίθηρο, έρχεται ως μια δράση ακόμη, που αφορά τους νεολαίους μαζί με άλλες που δημιουργήσαμε τα δύο χρόνια που μας ανατέθηκε η ευθύνη του Δήμου: Τελειώσαμε και λειτουργήσαμε το Πάρκο Κυκλοφοριακής Αγωγής στο Καλλίθηρο. Κατασκευάσαμε το σύγχρονο γήπεδο 5×5 και το χαίρονται οι νέοι μας. Βρισκόμαστε στο τελευταία στάδιο δημοπρασίας του πιο μεγάλου στην Καρδίτσα του παιδότοπου «Το Φεγγαρόψαρο» στο χώρο του φυσικού δάσους βελανιδιάς.\nΜέσα στο 2009, προγραμματίστηκε και η δημοπράτηση του υπαίθριου θεάτρου. Ο Οργανισμός Σχολικών Κτιρίων, ανέλαβε την ανέγερση Νέου νηπιαγωγείου και από την Νομ. Αυτοδιοίκηση νέο Δημοτικό Σχολείο.\nΈχουν διατεθεί επίσης πιστώσεις για την αναβάθμιση του γηπέδου ποδοσφαίρου, μπάσκετ και αποδυτηρίων το 2009.\nΈγινε παραλαβή της μελέτης Κλειστού Γυμναστηρίου, που είχε αναθέσει η προηγούμενη Δημοτική Αρχή.\nΌλα τα εκτελεσθέντα και δρομολογημένα έργα, αναβαθμίζουν το Καλλίθηρο και τον Δήμο Ιτάμου. Δημιουργούν χώρους ενασχόλησης και ψυχαγωγία της Νεολαίας και των Δημοτών.\nΑπό τους Καλλιθηριώτες και Δημότες, ζητάμε βοήθεια σε θέματα καθημερινότητας, στήριξη και προστασία του Δήμου, για να μπορούμε απερίσπαστα να κάνουμε περισσότερα για τον τόπο μας.\nμέσα από τα εγκαίνια ενός έργου θέλουμε να νοιώσουμε όλοι την χαρά της δημιουργίας.\nΜέσα από το έργο και πρωτοβουλίες του Δήμου θέλουμε οι Δημότες να αισθάνονται περισσότερη χαρά και ικανοποίηση.\nΟ Δήμος Ιτάμου είναι δικός Σας.\nΝα χαίρεστε όταν γίνονται έργα.\nΝα λυπάστε όταν δεν γίνεται τίποτα.»\nΗ Πρόεδρος του Τοπικού Συμβουλίου Νεολαίας του Δήμου Ιτάμου Φυτσιλή Ελένη επεσήμανε:\n«Λέγοντας Κέντρο Νεολαίας και Πληροφόρησης, εννοούμε ένα χώρο συνάντησης των νέων. Πρόκειται για ένα χώρο στον οποίο δίνεται η δυνατότητα στους νέους να αναπτύξουν και να ανταλλάξουν απόψεις για θέματα που τους απασχολούν. Στην ουσία είναι ένας πολυχώρος όπου συνδυάζει την ψυχαγωγία με την μάθηση και αναπτύσσει την δημιουργικότητα.\nΌπως όλοι γνωρίζουμε οι νέοι είναι το μέλλον μας και έχουμε υποχρέωση να τους δώσουμε τα απαραίτητα εφόδια για να μπορέσουν να αντιμετωπίσουν τυχών δυσκολίες που θα βρεθούν στο μέλλον τους.\nΤο Κέντρο περιλαμβάνει υπολογιστικό κέντρο, βιβλιοθήκη, και αίθουσα ψυχαγωγίας.\nΌπως γνωρίζουμε ζούμε σε μια εποχή έντονης τεχνολογικής εξέλιξης όπου οι πληροφορίες και τα εξωτερικά ερεθίσματα δημιουργούν ανασφάλεια, απορίες και σύγχυση στους νέους. Το κέντρο με αυτά που προσφέρει θέλει να δώσει λύσεις, διεξόδους από την καθημερινότητα, σωστή πληροφόρηση, ευκαιρίες για διάλογο μεταξύ νέων, χαλάρωση από τις καθημερινές ευθύνες και απαιτήσεις.\nΕπιπλέον οι νέοι θα μπορούν να πάρουν πρωτοβουλίες για την οργάνωση διαφόρων εκδηλώσεων με αποτέλεσμα να αναπτύξουν τη δημιουργικότητα τους.\nΤελειώνοντας θα ήθελα να επισημάνω πόσο σημαντικό είναι για όλους μας να υποστηρίξουμε αυτό το νέο εγχείρημα γιατί έτσι στηρίζουμε και τους νέους μας.\nΝα ευχαριστήσουμε τον Δήμο, το Δήμαρχο και τη Γ.Γ. Νέας Γενιάς για την υλοποίηση αυτού του έργου.»


Μαφιόζικη επίθεση σε πρατήριο καυσίμων στη Νίκαια – popek\n17 Νοέ. 2021 | I | ΕΠΙΚΑΙΡΟΤΗΤΑ\nΜαφιόζικου τύπου επίθεση με έναν νεκρό και έναν τραυματία έγινε το βράδυ σε πρατήριο καυσίμων στη Νίκαια. Ολα συνέβησαν στο πρατήριο βενζίνης που βρίσκεται επί της λεωφόρου Θηβών 181, το οποίο ανήκει σε ημεδαπή, ενώ νεκρός είναι ο αλβανικής καταγωγής σύζυγός της και τραυματίας ένας φίλος και συμπατριώτης του.\nΟι δυο άνδρες βρίσκονταν στο βενζινάδικο όταν πέρασε έξω από αυτό ένα αυτοκίνητο και οι επιβάτες του πυροβόλησαν επανειλημμένα εναντίον τους. Στη συνέχεια απομακρύνθηκαν και στη συμβολή των οδών Στρατή Μυριβήλη και Κηφισού έβαλαν φωτιά στο όχημα στο οποίο επέβαιναν προκειμένου να εξαφανίσουν τα ίχνη τους. Το μάρκας BMW αυτοκίνητο, όπως προέκυψε, ήταν κλεμμένο και από το σημείο όπου το έκαψαν οι δράστες αποχώρησαν με άλλο Ι.Χ. με το οποίο τους περίμενε συνεργός τους.\nΟι δυο άνδρες διακομίστηκαν με ασθενοφόρο στο «Αττικόν» όπου διαπιστώθηκε ότι στο μεσοδιάστημα ο ένας είχε εκπνεύσει. Έρευνες για το περιστατικό ανέλαβε το τμήμα κατά Ζωής της Ασφάλειας Αττικής, με τους αξιωματικούς να αποδίδουν τα κίνητρα της επίθεσης σε ξεκαθάρισμα λογαριασμών.


Evia Top: 318 οι εμβολιασμοί χθες στο Νοσοκομείο-348 οι εμβολιασμοί στο Κέντρο Υγείας Ψαχνών\n318 οι εμβολιασμοί χθες στο Νοσοκομείο-348 οι εμβολιασμοί στο Κέντρο Υγείας Ψαχνών\nΣυνεχίστηκαν χθες Τετάρτη οι εμβολιασμοί στο Νοσοκομείο Χαλκίδας. Έγιναν 318 εμβολιασμοί και όλοι αφορούσαν προγραμματισμένα ραντεβού πρώτη δεύτερη και τρίτη δόση. Στο σύνολο, από τις 7 Ιανουαρίου έχουν γίνει στο Νοσοκομείο Χαλκίδας 86.155 εμβολιασμοί.\n348 εμβολιασμοί έγιναν χθες στο Κέντρο Υγείας Ψαχνών. Όλοι οι εμβολιασμοί αφορούσαν προγραμματισμένα ραντεβού για πρώτη και δεύτερη δόση και τρίτη δόση σε ευπαθείς ομάδες. Στο σύνολο μέχρι σήμερα έχουν εμβολιαστεί στο Κέντρο Υγείας Ψαχνών 61.894 άτομα. Οι εμβολιασμοί γίνονται καθημερινά από Δευτέρα μέχρι Κυριακή μέχρι τις 10 το βράδυ.


Μποξ: Super Welterweight - Βρετανικός Τίτλος Άνδρες - FlashScore.gr\nSuper Welterweight - Βρετανικός Τίτλος Άνδρες 2018\nSuper Welterweight Άνδρες Βρετανικός Τίτλος\nSA÷16¬~ZA÷SUPER WELTERWEIGHT - ΑΝΔΡΕΣ: Βρετανικός Τίτλος (Κόσμος)¬ZEE÷46AYz1Od¬ZB÷3473162¬ZC÷xn5Ikgom¬ZD÷p¬ZE÷0¬ZF÷2¬ZH÷9074_46AYz1Od¬ZJ÷2¬ZL÷/boxing/super-welterweight/british-title/¬ZX÷1795768.000Βρετανικός Τ017Τίτλος00100000Βρετανικός Τ026όσμος)¬ZXF÷1795768.000Βρετανικός Τ017Τίτλος00100000Βρετανικός Τ026όσμος)¬ZHS÷5768¬ZCC÷0¬ZAF÷Super Welterweight - Άνδρες¬~AA÷hYi0s5lR¬AD÷1540666800¬ADE÷1540666800¬AB÷3¬CR÷3¬AC÷3¬CX÷Cheeseman T. (Μβρ)¬RW÷0¬AX÷0¬BX÷-1¬WQ÷¬WM÷CHE¬IA÷93¬IC÷12¬AE÷Cheeseman T. (Μβρ)¬JA÷rZdu5Au8¬WU÷cheeseman-ted¬AS÷1¬AZ÷1¬GRA÷0¬AG÷points/12¬OA÷men¬WN÷BYF¬AF÷Byfield A. (Μβρ)¬JB÷dx1q4UfE¬WV÷byfield-asinia¬GRB÷0¬AH÷points/12¬OB÷men¬~\nΒΟΗΘΕΙΑ: Βρίσκεστε στη σελίδα αποτελέσματα Super Welterweight - Βρετανικός Τίτλος Άνδρες 2018 στο τμήμα ΜΠΟΞ/Super Welterweight - Άνδρες. Το FlashScore.gr προσφέρει αποτελέσματα Super Welterweight - Βρετανικός Τίτλος Άνδρες 2018 και πρόγραμμα αγώνων. Εκτός από τα αποτελέσματα Super Welterweight - Βρετανικός Τίτλος Άνδρες 2018 μπορείτε να παρακολουθήσετε 5000+ διοργανώσεις από 30+ αθλήματα σε όλο τον κόσμο μέσω του FlashScore.gr. Απλά κάντε κλικ στην αντίστοιχη καρτέλα του σπορ στην κορυφή της σελίδας ή στο όνομα της χώρας στο μενού που βρίσκεται στα αριστερά και επιλέξτε την διοργάνωση που σας ενδιαφέρει. Τα αποτελέσματα Super Welterweight - Βρετανικός Τίτλος Άνδρες 2018 ενημερώνονται σε πραγματικό χρόνο, με ζωντανή ανανέωση.


Κάθε φορά που απογοητεύεσαι από τους ανθρώπους. - ΧΙDΑRΑS Ι. - Σύμβουλος Γάμου, Ψυχολόγος | Αγία Παρασκευή, Χαλάνδρι, Γέρακας, Αθήνα\nΣυμβουλευτική Γονέων & Οικογένειας\nΣυμβουλευτική & Ψυχολογική Υποστήριξη Ενηλίκων\nΚάθε φορά που απογοητεύεσαι από τους ανθρώπους.\nΚάθε φορά που απογοητεύεσαι από τους σημαντικούς για σένα ανθρώπους σκέψου πως περίμενες περισσότερα από όσα είχαν σκοπό να σου δώσουν.\nΜπορείς να σταματήσεις τουλάχιστον να περιμένεις. Φρόντισε την επόμενη φορά να κοιτάξεις την πραγματικότητα, όπως είναι και όχι όπως θα ήθελες να είναι. Δες τους ανθρώπους γύρω σου, ανάλογα με το πόσο θέλουν να είναι μέρος της ζωής σου και όχι με βάση το πόσο εσύ θα ήθελες να είναι. Και μπορείς να αποφασίσεις τι θέλεις: τι θέλεις να προσδοκάς και τι όχι, τι επιλέγεις να ζεις και με ποιους;\nΌταν κάποιος σου δείχνει ότι είσαι η τελευταία του επιλογή, δεν μπορείς να μένεις ελπίζοντας να καταλάβεις μια πιο σημαντική θέση. Σε σένα ανήκει η απόφαση: ή μένεις και συμβιβάζεσαι με τη θέση που σου δόθηκε ή αποχωρείς.\nΚάθε φορά που απογοητεύεσαι από τους σημαντικούς για σένα ανθρώπους που θεωρούσες πως υπάρχουν στη ζωή σου σκέψου ότι εσύ τους επέλεξες ή τουλάχιστον εσύ τους έδωσες μια σημαντική θέση στη ζωή σου. Ίσως σκεφθείς ότι είναι αναισθησία ή έλλειψη κοινωνικότητας το να αποχωρήσεις. Όμως, σκέψου ότι είναι έλλειψη σεβασμού προς τον εαυτό σου το να θέλεις να είσαι μέρος στη ζωή κάποιων ανθρώπων που αυτοί διαρκώς σου δείχνουν ότι δεν θέλουν να σ’ έχουν μέρος της δικής τους ζωής.\nΌταν οι ανάγκες του καθενός είναι διαφορετικές και τα κριτήρια που ο καθένας θεωρεί σημαντικά διαφοροποιούνται καλείσαι να επιλέξεις τι θέλεις και ποιους θέλεις στη ζωή σου. Δεν θα μείνουμε στο αν είναι σωστό ή όχι να απογοητευόμαστε με τους ανθρώπους που υπάρχουν στη ζωή μας. Ας μείνουμε σε αυτό που νιώθουμε.\nΑπογοήτευση: ένα συναίσθημα είναι. Το ζήτημα είναι τι θα κάνουμε με αυτό το συναίσθημα.\nΘα ήταν βοηθητικό να μας κινητοποιήσει ώστε να δούμε τι κάνουμε λάθος ως προς τις επιλογές μας ή ως προς τον τρόπο που επεξεργαζόμαστε ή αντιλαμβανόμαστε τις επιλογές μας.\nΜήπως διαρκώς ζητάμε περισσότερα από τους ανθρώπους που απλώς θέλουν να μείνουν σε επιφανειακές και εφήμερες αλληλεπιδράσεις μαζί μας;\nΜήπως επενδύουμε σε ανθρώπους που ποτέ δεν επένδυσαν στη σχέση που εμείς πιστεύαμε πως είχαμε;\nΜήπως πρέπει να ξεπεράσουμε τη ρομαντική θεώρηση και θέαση των σχέσεων\nΜήπως ο ωφελισμός είναι σημαντικότερος από το συναίσθημα;\nΜήπως οι σχέσεις εξαρτώνται περισσότερο από τις ανάγκες που μπορούν να καλύψουν τη δεδομένη στιγμή;\nΜήπως πάντα περιμέναμε περισσότερα από ανθρώπους που δεν ήταν πρόθυμοι να είναι εδώ για εμάς;\nΕπομένως, για να είσαι η επιλογή μου θα πρέπει να το θέλεις. Για να γίνεις μέρος της ζωής μου, θα πρέπει να το επιθυμείς. Όσο και να ελπίζω και όσο και να τα ονειρεύομαι αυτά αν δεν υπάρχει ανταπόκριση, το μόνο που θα καταφέρω είναι για άλλη μια φορά να απογοητευτώ από τους ανθρώπους γύρω μου… από τους ανθρώπους που θεωρούσα σημαντικούς και πίστευα πως αποτελούν μέρος της ζωής μου και εγώ μέρος της δικής τους ζωής…\nΘΥΜΗΣΟΥ: δεν σε απογοητεύουν οι άνθρωποι, απογοητεύεσαι από τις προσδοκίες που εσύ έχεις για τους ανθρώπους γύρω σου…\nΚείμενο: Παπαδοπούλου Ελένη, Ψυχολόγος\nsite Thessaloniki Arts and Culture\nΕάν σας ενδιαφέρει να παρακολουθήσετε κάποιο από τα βιωματικά σεμινάρια ή τα ψυχοθεραπευτικά εργαστήρια, που διοργανώνει το Κέντρο Συμβουλευτικής και Ψυχολογικής Υποστήριξης «Επαφή», με εισηγητή τον ψυχολόγο – σύμβουλο γάμου Γιάννη Ξηντάρα, μπορείτε να δείτε περισσότερες πληροφορίες εδώ.\nΣεβασμός στον εαυτό\nΕπιλογή λάθος συντρόφου\n5 τρόποι για να βελτιωθεί η επικοινωνία στη σχέση\nΣυχνά ‘’λάθη’’ που μπορούν να καταστρέψουν μία σχέση.\nΑπλά… άκου αυτό που έχει να σου πει ο/η συντροφός σου.\nΠως να βελτιώσουμε την ποιότητα της σχέσης μας μειώνοντας τις συγκρούσεις.\nΗ σημασία και η αξία της συναισθηματικής σταθερότητας\n3 ΤΟΞΙΚΕΣ ΣΥΜΠΕΡΙΦΟΡΕΣ ΠΟΥ ΠΡΕΠΕΙ ΝΑ ΑΠΟΦΕΥΓΟΥΜΕ ΣΕ ΜΙΑ ΣΧΕΣΗ\nΟ ΓΑΜΟΣ ΣΕ ΚΡΙΣΗ\nΜη Μένεις Άλλο Πια…\nΣυμβουλευτική γάμου: Συντροφικότητα, η ελευθερία της δέσμευσης.\nΔώσαμε αξία εκεί που δεν ήξεραν να εκτιμούν..\nΓράφει ο Ψυχολόγος-Σύμβουλος Γάμου Γιάννης Ξηντάρας Αλήθεια γιατί αφήνουμε τους άλλους να μας πληγώνουν; Γιατί…\nΓράφει ο Ψυχολόγος-Σύμβουλος Γάμου Γιάννης Ξηντάρας Πολλές φορές ξεκινάμε μία σχέση ενθουσιασμένοι, νομίζουμε ότι βρήκαμε…\nΓράφει ο Ψυχολόγος-Σύμβουλος Γάμου Γιάννης Ξηντάρας Συχνά στο οικογενειακό περιβάλλον, στις ερωτικές και φιλικές…\nΓράφει ο Ψυχολόγος-Σύμβουλος Γάμου Γιάννης Ξηντάρας Οι περισσότεροι από εμάς αντιμετωπίζουμε προβλήματα επικοινωνίας στην…\nΓράφει ο Ψυχολόγος-Σύμβουλος Γάμου Γιάννης Ξηντάρας Μέσα σε μία σχέση είναι πολλά τα λάθη που…\nΓράφει ο Ψυχολόγος-Σύμβουλος Γάμου Γιάννης Ξηντάρας Συχνό πρόβλημα που αντιμετωπίζουν τα ζευγάρια είναι η…\nΓράφει ο Ψυχολόγος-Σύμβουλος Γάμου Γιάννης Ξηντάρας Συχνά τσακωνόμαστε με τον/την σύντροφό μας, όμως αλήθεια,…\nΓράφει ο Ψυχολόγος-Σύμβουλος Γάμου Γιάννης Ξηντάρας Τι να πρωτοπεί κανείς για τα ζευγάρια… Θυμάστε πως…\nΚέντρο Συμβουλευτικής & Ψυχολογικής Υποστήριξης “Επαφή”\nΓιάννης Ξηντάρας & Ράνια Λεμονή\nΠληροφορίες / Ραντεβού : 210 6619177\nEmail : xidaras@gmail.com\nΛ. Μαραθώνος 79, Σταυρός Αγίας Παρασκευής (Οδηγίες)\n© 2015 simvouleftikigamou.gr | All rights reserved\nΔείτε μας στο facebook: 


Από george hmmy, April 16, 2006 in Καλώς ήρθατε\nApril 16, 2006 (edited)\nΜετά τα βαρετά "λίγα για εμέ" πάμε στα ενδιαφέροντα ζητήματα! Έχω 2 (καλά 3 είναι με την καραντίνα) ενυδρειάκια, 300+ λίτρα δίσκους, 200+ λίτρα reef, 80 λίτρα καραντίνα με ένα sohal + ένα λευκόστερνο (Θάνο ευχαριστώ πολύ και πάλι για όλα!!!) Από το reef θα αρκεστώ μόνο σε λόγια και μερικές φώτο κοραλλιών, θα ανεβάσω "συνολική" όταν μπουν και τα άλλα 2 ψαράκια!\nΑπό τους δίσκους είχα και τη χαρά πετυχημένης αναπαραγωγής! Οι δίσκοι ήταν όνειρο τρελό όταν τους ξεκινούσα, τώρα δυστυχώς(?) με μάγεψε η θάλασσα και τους σνομπάρω! Ο εξοπλισμός είναι ένα βιολογικό/μηχανικό εσωτερικό 1200lt/h ένα βιολογικό (siporax) EHEIM 2028 PRO, ένα βιολογικό (siporax) EHEIM 2022 (νομίζω) μαζί με λάμπα UV της JBL 25W, ph controller aqua medic, νερό RO, ελεγκτής θερμοκρασίας της elliwel, 2x Jager 200W. Οι παράμετροι του νερού είναι Kh 5, Ph 6.5, Temp 28.3°C\nΤο reef έχει αυτή τη στιγμή ένα blue tang, ένα yellow tang, ένα bicolor, μια γαρίδα κλίνερ, μια στενόπους και μια βατερμάνι. Από κοράλλια κυρίως lps αλλά με φιλότιμες προσπάθειες και για sps!\nΑυτά για αρχή, να πω ότι οι εντυπώσεις για το φόρουμ/πόρταλ είναι οι καλύτερες και ότι είναι προφανές ότι έχει πέσει σκληρή δουλειά! Συγχαρητήρια (κάλιο αργά παρά ποτέ) και καλή συνέχεια!\nΈγινε επεξεργασία April 16, 2006 - george hmmy\nEυχαριστούμε για τα καλά σου λόγια και πιστεύω να\nτα λέμε συχνά μέσω του aquazone....\nΟμορφες οι φωτο σου και πανεμορφοι οι δισκοι,\nΠεριμενουμε παρουσιασεις των ενυδρειων σου.\nΚαι παλι καλως ηρθες.\nκαι απο μενα Γιωργο!!!\nΚαλως ηρθες και ας αργησες :thumbup: ΕΙμαι σιγουρος οτι θα εχεις να δωσεις πολλα και οτι θα συμμετασχεις σε πολλες ενδιαφερουσες συζητησεις και για τους δισκους σου αλλα και για τα αγαπημενα μας θαλασσινα !!!\nΧαιρομαι που βλεπεις και εσυ τη δουλεια που εχει πεσει εδω...να εισαι σιγουρος οτι ερχονται πολλα ακομη ενδιαφεροντα που μονο μπροστα θα σπρωξουν το χομπυ!!\nΕύχομαι το σνομπάρισμα για τους δίσκους να είναι προσωρινό.\nΠιστεύω ότι η διατήρηση των δύο αυτών, εντελώς διαφορετικών κατηγοριών ενυδρείων, μπορεί να συνδυαστεί τέλεια.\nΠεριμένουμε με ανυπομονησία photo από το reef σου.\nKαλως ηρθες φιλε μου και απο εμενα.Θα εχουμε πολλα να πουμε στην συνεχεια\nWELCOME to AQUAZONE φιλε Γιωργο !!!\nΚαλώς ήρθες στην παρέα μας. Ελπίζω να μην αφήσεις το ενυδρείο με τους δίσκους. Και τα 2 είναι υπέροχα. Μακάρι να μπορούσα και εγώ να ασχοληθώ και με τα 2.\nΚαλή διαμονή στο Aquazone\nΓιώργο ή να σε λέω καλύτερα big Brother\nΧαίρομαι που είδες ότι όσα ελέχθησαν κάποτε δεν ήταν λόγια εντυπωσιασμού αλλά απόγνωσης και νομίζω ότι το έργο μας το έχει αποδείξει πλέον περίτρανα.\nΚαλή συνέχεια λοιπόν και χαιρόμαστε πολύ που θα είσαι από εδώ και εμπρός στην παρέα μας.\nΤο αλλάζω παιδιά αφού ενοχλεί αλλά είναι μόνο για αστείο και τίποτα παραπάνω.\nΜήν τρελένεσαι Γιώργο απλά πολλά μέλη δέν ξέρουν ότι γνωριζόμαστε από παλιά...\nΔημητρή ψύχραιμος είμαι, , απλά είδα ότι 2 φίλοι ενοχλήθηκαν από κάτι που μπήκε για διασκέδαση εντυπώσεων και προτίμησα να το απομακρύνω. Μελλοντικά, και αν δεν ενοχλεί, λέω να το επαναφέρω.\nΦυσικα και δεν ενοχλει Γιωργο! Το εχουν στην υπογραφη τους χιλιαδες ανθρωποι σε ολοκληρο τον κοσμο....και σιγα το πραγμα στο κατω κατω\nΔεν ενοχλησες εσυ...ενοχλησε η επιβεβαιωση οτι τιποτα δεν παραμενει κρυφο (IP, browser κτλ) αλλα γι αυτο δεν φταις εσυ...\nΚαλημερα!Προσωπικα δεν το ειχα ξαναδει, ισως γιατι δεν ειμαι και τοσο "ψαγμενος", οπως εσεις.Οποτε μου ηρθε και ξαφνικο!Φυσικα, δεν ενοχλησε ο Γιωργος σαν ατομο, αλλα η διαπιστωση που αναφερει και ο φιλος Manogr.Τι να σας πω, εμενα με ενοχλει να με "παρακολουθουν", εστω και για αστειο...σε καποιους φαινεται φυσιολογικο!Το ξαναλεω, μπορει να ειμαι υπερβολικος, συγχωρηστε με!!!\nΜε φιλικη διαθεση!\nΠαιδια καποιος που θελει να βρει την IP σας ή τον Browser σας ή και κατι πιο "expert" θα μπορεσει να το κανει και πολυ ευκολα μαλιστα, οποτε πιστευω οτι δεν υπαρχει λογος να κανουμε θεμα για κατι τετοιο που στο κατω κατω δεν εμφανιζει και κατι "ΚΡΥΦΟ" !!!\nΠαντα φιλικα !!!\nSeptember 22, 2006 (edited)\nΤελικά δεν τα κατάφερα άλλο... Έπεσα και εγώ «θύμα» του γνωστού και «κακού» μαγαζιού Water Inn , και πλέον έχω στα χέρια μου ένα ενυδρείο Juwel Record 120! Μαζί αγοράστηκαν τα απαραίτητα φυτάκια, αντιχλώρια, έτοιμα βακτηρίδια κλπ και γρήγορα στο σπίτι να πιάσουμε δουλειά, όπως και έγινε!\nΆνοιξαν τα ντουλάπια και εκεί, κάπου χαμένα στο βάθος υπήρχαν πραματάκια που άλλοτε ήταν σε πρώτη θέση και μόνιμα έξω: απόχες, δοσομετρητές, λιπάσματα, φίλτρα, μπουκάλες CO2 και άλλα καλούδια. Η "εκσκαφή" μου απέφερε και ένα φίλτρο EHEIM 2022 μαζί με UV της JBL, σωλήνες, μια σκάλα της nutrafin, τεστ και άλλα. Βρέθηκε και το χαλίκι από το πρώην δισκοενυδρείο μου, είχε αρχίσει η χαρά της δημιουργίας και η αδρεναλίνη χτύπησε κόκκινο!\nΠρώτο μέλημα ήταν η αφαίρεση του εσωτερικού φίλτρου που διέθετε το ενυδρείο για τρεις λόγους: πρώτος και κυριότερος η αναποτελεσματικότητα με την υπάρχουσα αντλία (όπως κρίθηκε από το ενυδρειακό μου δαιμόνιο), δεύτερος ο σημαντικός περιορισμός του χώρου και τρίτος για λόγους αισθητικούς. Η δουλειά έγινε εύκολα με τις συμβουλές του φίλου μου Θανάση, ή κατά AQ TAN, με τη βοήθεια μιας μπετονιάς, την πέρασα στην πλάτη του φίλτρου ανάμεσα στις σιλικόνες, ένα τράβηγμα και ανήκε στο παρελθόν.\nΤο χαλίκι έπρεπε να πλυθεί εκ νέου καλά και στο μεταξύ ο πολύτιμος "βοηθός" μου Ευγενία, ή κατά AQ arch337, έστρωνε το υπόστρωμα της HOBBY για τα φυτά ώστε να έχουν μια πηγή άφθονων θρεπτικών συστατικών. Η επιλογή του εν λόγω προιόντος ήταν αποτέλεσμα παρότρυνσης του γνωστού (αλλά τέως ) μποστανά φίλου μου Νίκου, ή κατά AQ nkarvounis, και περιμένω μεγάλα πράματα από αυτό!\nΗ διακόσμηση του ενυδρείου συμπληρώθηκε με δύο ρίζες mopani, τη θέρμανση ανέλαβε ένας Jager 200watt, το 2022 είναι μηχανικό-βιολογικό γεμάτο siporax και πάνω μια στρώση υαλοβάμβακα που, αν δω ότι στομώνει γρήγορα θα πάρει πόδι και θα αντικατασταθεί από μπλε σφουγγάρι. Προς το παρόν δεν υπάρχει παροχή CO2, καθότι άδεια η μπουκάλα, ίσως στο μέλλον σε συνδυασμό με το ΙΚS...\nH επιλογή των φυτών έγινε με το χαρακτήρα που ταιριάζει σε ένα σοβαρό χομπίστα, αυτό μου αρέσει και αυτό όχι δηλαδή, και το ενυδρείο διακοσμούν και συμπληρώνουν τα ακόλουθα: shinnersia riv, hygrophila polysperma "big leaf", acorus gramineus, ceratophyllum demersum, hygrophila polysperma "rosanervig" και echinodorus bleheri bq.\nΊσως στο μέλλον, ανάλογα με την εξέλιξη των φυτών μου, προβώ σε μια εκ νέου αναβάθμιση του ενυδρείου με την προσθήκη μιας ακόμη λάμπας. Προς το παρόν με αυτήν που έχει για 3-4 ώρες στην αρχή, να μην κάνει πάρτυ και η άλγη, και για το μέλλον έχει ο θεός!\nΈγινε επεξεργασία September 22, 2006 - george hmmy